Ўзбекистонда коронавирусдан вафот этганлар сони 22 нафарга етди - Daryo\n00:14, 29.06.2020 65476\nЎзбекистонда коронавирусдан вафот этганлар сони 22 нафарга етди\nТошкент шаҳри Юнусобод туманида яшовчи 42 ёшли эркак коронавирус инфекцияси асоратлари оқибатида вафот этди. Бу ҳақда Соғлиқни сақлаш вазирлиги хабар қилди.\nХабарда қайд этилишича, Юнусобод туманида яшовчи 42 ёшли Д.Х. 2020 йил 20 июнь куни бош мия қон айланиши ўткир бузилиши (инсульт)нинг қайталаниши билан (2018 йилда биринчи маротаба инсульт бўлган) ўта оғир ҳолатда Республика шошилинч тиббий ёрдам илмий маркази реанимация бўлимига ётқизилган.\nБеморда 22 июнь куни коронавирус аниқланган. Д.Х.га ихтисослашган тиббий ёрдам кўрсатиш мақсадида у Тошкент тиббиёт академиясининг кўп тармоқли клиникасига ўтказилган. Беморнинг аҳволи кескин ёмонлашгани сабабли сунъий нафас олдириш аппаратига олинган.\nБеморнинг даволаниши давомида кунлик аҳволи тажрибали шифокорлар томонидан ҳам назоратга олиниб, бир неча бор консилиумлар ўтказилган. Бироқ шу соҳа мутахассисларининг стандартлар асосида ўтказган реанимацион муолажаларига қарамасдан бемор бош мия қон айланишининг ўткир бузилиши, ўткир нафас ва ўпка-юрак етишмовчилигидан вафот этган.\nАввал Тошкентдаги Яккасарой туман тиббиёт бирлашмаси шифокорининг коронавирусга чалингани, оқибатда миокард инфаркти, ўткир нафас ва юрак қон-томир етишмовчилигидан вафот этгани хабар қилинганди.\nЭндиликда ўлим ҳолатлари сони 22 тага етди. Июнь ойининг ўзида 7 нафар бемор ҳаётдан кўз юмган.\nЎзбекистонда 28 июнь соат 23:30 ҳолатига кўра, коронавирус инфекцияси қайд этилганлар сони 135 нафарга кўпайиб, 7948 нафарни ташкил қилмоқда. 28 июнда жами 266 та янги касалланиш ҳолати (247 таси карантин муассасаларида, 16 таси аҳоли орасида) кузатилди.\n28 июнь кун давомида Тошкентда 67 нафар, Қашқадарёда 14 нафар бемор коронавирусдан тузалиб, мамлакатда инфекциядан фориғ бўлганлар сони 5329 нафарга етган.\n11:39, 18.11.2021 149973\n12:50, 21.11.2021 95820\n20:20, 27.11.2021 96885\n13:56 Бугун 530\n13:54 Бугун 879\n13:38 Бугун 4949\nЎзбекистон коронавируснинг «омикрон» штамми сабаб 10 та давлат билан авиақатновларни вақтинча тўхтатади\n13:27 Бугун 3675\nЎзбекистонда валютани ноқонуний сотиб олиш ва сотганлик учун жазо юмшатилди\n09:06, 30.11.2021 97089\n07:05 Бугун 59849\n11:58, 30.11.2021 55605\n20:22, 29.11.2021 54142


Олий суд Явлинский шикоятини қондирмади\nРоссия Олий суди Марказий сайлов комиссиясининг мухолифатчи Григорий Явлинскийни президентликка номзод сифатида рўйхатга олмаслик қарорини маъқуллади.\nРоссия Олий суди “Яблоко” партияси етакчиси Григорий Явлинскийнинг Марказий сайлов комиссияси қарори устидан берган шикоят аризаси қондирилмади – Явлинский Россия президенти сайловларида иштирок этишдан четлаштирилиши қонуний деб топилди.\nГап шундаки, Чуров бошчилигидаги сайлов комиссияси 4 мартга белгиланган Россия президенти сайловида қатнашиш учун Явлинский тарафдорлари тақдим этган имзоларнинг кўпчилиги яроқсиз бўлгани важидан уни рўйхатга олишдан бош тортган эди.\nОлти соат давом этган суд маҳкамасида “Яблоко” партияси вакиллари Марказий сайлов комиссияси ноқонуний деб топган 137 минг имзони ҳақиқий эканлигини исботлашга уринди. Марказий сайлов идораси расмийси Дмитрий Воронин имзоларни текшириш жараёнида қўмитага тақдим этилган 137 минг имзо оригиналда эмас, балки фотонусха шаклида бўлганини маълум қилди.\n- Бизнинг позициямиз суд жараёнида давомида овоза қилинди ва шундан иборатки, тақдим этилган маълумотларни биз ҳақиқий деб топмадик. Қонунда аниқ кўрсатилган: имзолар сайлов комиссиясига асл нусха топширилиши зарур, дея изоҳлади Дмитрий Воронин.\nЯвлинский вакиллари судда имзолар барча қоидаларга риоя қилинган ҳолда йиғилганини маълум қилишди. Уларга кўра, Россиянинг узоқ минтақаларидан вақт тежаш мақсадида айрим имзо варақаларининг ксерокопияси жўнатилган.\n“Бироқ 12 кун давомида биз шу нусхаларнинг оригиналини кўрмадик”, дея эътироз билдирди Марказий сайлов комиссиясининг суддаги вакили Дмитрий Воронин.\nГригорий Явлинский манфаатларини Олий судда ҳимоя қилган Борис Моисеев бунга жавобан шундан деди.\n- Қисман асл нусхалар тақдимотдан кейинроқ бизга етиб келди. Вақтида етиб келганларини биз фотокопиялар ўрнига алмаштирдик, айрим ҳужжатлар, масалан Хабаровск ўлкасидан, 19 январ куни жўнатилган, мен уларни ҳозирча кўрганим йўқ, деди адвокат Борис Моисеев.\nТомонлар мулоҳазаларини тинглаган ҳакам Николай Толчеев бу масала юзасидан Олий суд қарорини эълон қилди.\n- Россия Марказий сайлов комиссияси қонунан 137 429 сайловчи имзосини, жами ноқонуний деб 153 938 та сайловчи имзосини ҳақиқий эмаслиги тўғрисида қарор чиқарди. Бу жами йиғилган имзоларнинг 25,6 фоизини ташкил этди, деди Россия президентлигига сайловлардан Григорий Явлинский четлаштирилишини қонуний деб топган судья Толчеев.\nЯвлинский чоршанба кунги қарор юзасидан Олий Суд Президиумига беш кун ичида шикоят қилиши мумкин ва “яблоко”чилар бу ҳуқуқларидан фойдаланиш ниятини билдирди.\nАдвокат Борис Моисеев суднинг қароридан мутлақо норози эканини гапиради.\n- Қарор сиёсий тусга эга. Мақсад - номзод Явлинскийни президент сайловларига яқинлаштирмаслик, деди Моисеев.\nРоссия президентлигига даъвогарлар 18 январгача уни қўллаб-қувватловчи камида 2 миллион сайловчининг имзосини олиб келиб топширишлари зарур эди. Белгиланган муддатнинг охирги кунида ўз овозларини Марказий сайлов комиссиясига бизнесмен Михаил Прохоров, “Яблоко” асосчиларидан бири Григорий Явлинский ва Иркутск губернатори Дмитрий Мезенцевлар топширган.\n4 март кунги сайловда қатнашиш учун ҳозирда беш номзод – амалдаги Бош вазир Владимир Путин, "Справедливая Россия" етакчиси Сергей Миронов, Коммунистлар етакчиси Геннадий Зюганов, Либерал-демократлар раҳбари Владимир Жириновский ва миллиардер Михаил Прохоровлар рўйхатга олинди.\nАйни пайтда, Россияда мухолиф кучлар 4 декабр сайловларини нолегитим, деб эълон қилди ва МСК раиси Владимир Чуров истеъфосини талаб қилишни давом этмоқда. "Другая Россия" ҳаракати намояндалари Марказий сайлов комиссияси биноси олдида ҳар ҳафта норозилик намойиши уюштиришни давом эттиришини эълон қилди. 7 феврал куни бўлиб ўтган пикетда 16 нафар мухолифатчи полиция томонидан ҳибсга олинди.\nГригорий Явлинский 1996 ва 2000 йилда Россия президенти сайловларида иштирок этган.


КЛУБ ТАРИХИ1908 йилнинг 9 март куни, Италия вақти билан соат 23.30 да “FC Internazionale Milano” футбол клуби дунёга келди. Клуб ранглари сифатида кўк ва қора ранглар танланди. Бу ранглар “Интер” ва “Милан” вакиллари ўртасида муштлашувдан кейин танада қолган асоратлардан эсдалик сифатида танланган. Гап шундаки, ХХ аср бошида Италия футбол мутасаддилари ўз лигаларига чет эллик ўйинчиларни қабул қилишдан бош тортишади. Янги қонун-қоидалар сабаб “Милан” сафида тўп сураётган кўплаб футболчилар клубдан четлатиладилар. Айнан улар янги клуб тузишга қарор қилишади.


Ирландиялик серферлар "вақт капсуласини" топиб олишди\n16:38 16.11.2020 (Янгиланган 17:42 16.11.2020)\nРоссиялик денгизчилар Шимолий Қутбда денгизга улоқтирган капсула 2 йил ичида Ирландия қирғоқларига етиб келди.\nИрландиялик серферлар Конор Макклори ва Софи Карин Гвуидор шаҳарчаси яқинида денгиз қирғоғида "вақт капсуласини" топиб олишди. Капсула ичида эса рус тилида ёзилган қоғозлар ва фотосурат бор эди.\nМаълум бўлишича ушбу капсулани бор йўғи икки йил олдин россиялик денгизчилар "Ғалабанинг 50 йиллиги" номли атом музёрар кемасидан Шимолий Қутб ҳудудида денгизга ташлаган экан. Россиялик денгизчилар уни 50 йилдан сўнг топишга умид қилишган экан.\nАслида эса, Шимолий Қутбда музар тез эриб кетиши оқибатида капсула 2 йил ичида 4 минг км масофани босиб ўтиб Ирландия қирғоғига етиб келган.\nБатафсил видеомизда танишинг.\n13:51 02.12.2020 (Янгиланган 13:53 02.12.2020)\nЎзбекистон, спорт, ММА, Ҳабиб Нурмагомедов


Сайлов куни Тошкентда жамоат транспорти бепул. «Тошшаҳартрансхизмат» эса бундан бехабар » Ўзбекистон янгиликлари – Zamin.uz\nСайлов куни Тошкентда жамоат транспорти бепул. «Тошшаҳартрансхизмат» эса бундан бехабар\n30 ноябрь 2016, 13:37\nЎзбекистон Президенти сайлови куни, яъни, 4 декабрь санасида Тошкент метрополитенидан ва бошқа турдаги жамоат транспортидан фойдаланиш барча йўловчилар учун бепул бўлади. Бу ҳақда Тошкент шаҳар ҳокимлиги матбуот хизмати хабар берган.\n«Жорий йилнинг 4 декабрь куни мамлакатимиз ижтимоий-сиёсий ҳаётида катта аҳамият касб этувчи санадир. Шу куни давлатимиз Конституциясига кўра, овоз бериш ҳуқуқига эга бўлган барча фуқаролар Ўзбекистон Республикаси президенти сайловларида иштирок этадилар, ўзлари маъқул деб билган номзод учун овоз берадилар.\nТошкент шаҳрида сайловларнинг юқори ташкилий даражада ўтказилиши, сайловчилар ҳамда тадбир ташкилотчиларига янада қулайликлар яратиш мақсадида 4 декабрь куни Тошкент шаҳридаги барча йўналишлар бўйича қатновчи автобуслар ҳамда метро қатнови соат 05:00дан бошланиши ва кун давомида йўловчиларга бепул хизмат кўрсатишини маълум қиламиз.\nБарчани ўз конституциявий ҳуқуқидан фойдаланиб, юрт келажаги учун овоз беришга чақирамиз!» , — дейилган хабар матнида.\nАйни вақтда метрода ва автобусларда йўловчиларга 4 декабрь куни жамоат транспортлари бепул бўлиши ҳақида маълум қилинмоқда.\n«Кун.uz» таҳририяти бу маълумотга ойдинлик киритиш мақсадида «Тошшаҳартрансхизмат» АЖ ходими билан боғланганида, ташкилотда бундай маълумот йўқлиги билдирилди.\nАйни вақтда ташкилот сайтида ҳам бу ҳақда хабар берилмаган.\nТеглар: билан берадилар Айни бошқа матбуот кўрсатишини\nЯнгиликлар » Ўзбекистон » Сайлов куни Тошкентда жамоат транспорти бепул. «Тошшаҳартрансхизмат» эса бундан бехабар\n16:35 Пенсионерларга кундузи Тошкент метросидан фойдаланиш бепул бўлди\n22:12 Шавкат Мирзиёев Ўзбекистон Республика Президенти лавозимига сайлангани тўғрисида қарор қабул қилинди\n01:04 Ўзбекистон Президенти сайловининг дастлабки натижалари 5 декабрь куни соат 16:00 да эълон қилинади\n23:28 Ўзбекистон аҳолисининг неча фоизи Президентни сайлаш ҳуқуқига эга?\n21:02 4 декабрь куни такси ҳам БЕПУЛ!!!\n13:41 Андижонда Ўзбекистон Президенти сайлови куни жамоат транспорти сайловчиларга бепул хизмат кўрсатади


Шу йил 11-13 сентябр кунлари Узоқ Шарқ федерал университети кампусида тўртинчи Шарқий иқтисодий форуми бўлиб ўтмоқда.\nТОШКЕНТ, 12 сен — Sputnik. Япония бош вазири Синдзо Абэ Россия ёшларини Японияга таклиф қилди. Унинг сўзларига кўра, 2020 йилгача учар автомобиллар пайдо бўлиши мумкин.\n“2020 йилгача Токио олимпия ва параолимпия ўйинларига умуман янгича қиёфага келади. Эҳтимол, ҳатто пилотсиз автомобиллар нафақат ерда ҳаракатланади, балки учар автомобиллар ҳам пайдо бўлиши мумкин. Улар ҳавога кўтарилиши мумкин”, - деб таъкидлади Абэ Шарқий иқтисодий форумда.\n“Ҳозир мамлакатнинг янги авлоди, шунингдек, бутун дунёдан келаётган одамлар туфайли Японияда янги давр бошланмоқда”, - деб қўшимча қилди у.\nАбе Россия ёшларини Японияга таклиф қилди. “Яшанглар, ўқинглар, ишланглар ва маҳаллий аҳоли билан биргакда янги Японияни яратинглар”, - деб таклиф қилди Япония бош вазири.\nЭслатиб ўтамиз, 11-13 сентябр кунлари Узоқ Шарқ федерал университети кампусида тўртинчи Шарқий иқтисодий форуми бўлиб ўтмоқда.


Яна бир бемор вафот этди\n17 Мая 2020 830\nКоронавирус инфекциясига чалинган бемор юрак қон -томир ва ўткир нафас етишмовчилигидан вафот этди.\nХалқаро масофага қатнашга мўлжалланган юк автомашина ҳайдовчиси Россиядан Тожикистон орқали Сурхондарёга кириб келган. Асли сирдарёлик бўлган ушбу фуқарода икки томонлама пневмония оғир кечиб,\n5 майда вилоят юқумли касалликлар шифохонасига ётқизилган. Ўтказилган диагностик таҳлиллардан сўнг беморда COVID-19 инфекцияси ҳам аниқланган.\nШу йил 11 майда эса аҳволи ёмонлашгач COVID-19инфекциясинингоғир кечиши, икки томонлама ўткир бронхопневмония оғир тури ташхиси билан реанимация бўлимига олинган. Бўлимда беморга мутахассислар томонидан белгиланган стандартлар асосида реанимацион ёрдам кўрсатилган.\nБундан ташқари, вазирликнинг турли йўналишлари бўйича бош мутахассислари ва Республика шошилинч тиббий ёрдам илмий маркази мутахассислари томонидан телемедицина орқали консилиумлар ҳам ўтказилиб, доимий назорат таъминланган. Бироқ кўрсатилган реанимацион муолажаларга қарамасдан сунъий нафас олиш аппаратида бўлган бемор юрак қон-томир ва ўткир нафас етишмовчилигидан вафот этган, деб хабар беради Соғлиқни сақлаш вазирлиги матбуот хизмати.\n5 Мая 2020 2673\n13 Мая 2020 2429\n14 Мая 2020 2231\n15 Мая 2020 2166\n6 Мая 2020 1676\n18 Мая 2020 1663\n8 Мая 2020 1649\n19 Мая 2020 1634\n12 Мая 2020 1603


ХОТИН-ҚИЗЛАР ТУРМУШИНИ ЕНГИЛЛАШТИРИШ - Ўзбекистон овози газетаси\nона ва бола саломатлигида муҳим ўрин тутади\n— Эсимда, онам аёл кишининг саломатлигида гап кўп, дердилар. Соғлом бола — соғлом ва аҳил оиланинг меваси, бир-бирларингга меҳрибон бўлинглар, деб насиҳат қилардилар. Йиллар ўтиб, ҳаётни кўриб-кузатиб, соғлом онадан соғлом бола туғилади, деган оддий ҳақиқатнинг аҳамияти, қадр-қиммати қанчалик муҳим эканини англаяпман.\nЯнги йилнинг Соғлом она ва бола йили деб эълон қилинганини эшитиб, аввало, бир аёл сифатида хурсанд бўлдим, албатта. Биз турли тадбирлар жараёнида туманлар, қишлоқларда аҳоли вакиллари, онахонлар, опа-сингилларимиз билан кўп мулоқот қиламиз ва шундан биламанки, она ва бола саломатлиги, айниқса, қишлоқ жойларда жуда долзарб ҳисобланади.\nМаълумки, Ўзбекистон Халқ демократик партияси ҳам оналик ва болаликни муҳофаза қилиш, хотин-қизлар саломатлигини асраш, бандлигини таъминлаш масалаларига алоҳида эътибор қаратиб келмоқда. Бу борада қатор амалий ташаббус ва лойиҳалар ҳаётга татбиқ этиляпти. Биргина бизнинг вилоятимиз мисолида оладиган бўлсак, жорий йилнинг ўтган даври мобайнида халқ депутатлари маҳаллий Кенгашларидаги ЎзХДП гуруҳлари ташаббуси билан Мингбулоқ туманида «Аҳоли репродуктив саломатлигини мустаҳкамлаш, соғлом ва баркамол авлодни шакллантириш, туғма ногиронликнинг олдини олиш борасида олиб борилаётган ишлар тўғрисида», Учқўрғон туманида «Болалар спортини ривожлантириш борасида олиб борилаётган ишларнинг аҳволи тўғрисида», Чортоқ туманида «Ёш оилаларни қўллаб-қувватлаш, уларни уй-жойлар учун имтиёзли кредитлар билан таъминлаш борасида олиб борилаётган ишлар тўғрисида», Норин туманида «2015 йилда иш ўринлари ташкил этиш ва аҳоли бандлигини таъминлаш дастури борасида амалга оширилаётган ишлар юзасидан мансабдор шахсларнинг ҳисоботини эшитиш тўғрисида»ги масалалар ўрганиб чиқилиб, сессияларга киритилди. Натижада аҳолини, айниқса, хотин-қизларни ўйлантираётган қатор камчиликлар аниқланиб, уларни бартараф этишга қаратилган чора-тадбирлар белгиланди, таклифлар билдирилди.\nДавлатимиз раҳбари Конституциямизнинг 23 йиллигига бағишланган тантанали маросимдаги маърузасида олис ва чекка ҳудудларда, мураккаб иқлим шароитида яшаётган аҳоли, аввало, аёллар учун ижтимоий, маиший, тиббий нуқтаи назардан зарур шароитларни яратиш, аҳолини тоза ичимлик суви, табиий газ билан таъминлашни жадаллаштириш, хизмат кўрсатиш даражасини юксалтириш борасидаги ишларимизни изчил давом эттиришимиз лозимлигини алоҳида таъкидлади.\nЖорий йилнинг 1 декабрь ҳолатига кўра, Наманган вилояти партия ташкилотлари қошидаги Жамоатчилик қабулхоналарига 535 нафар фуқаро мурожаат қилган бўлиб, уларнинг 312 нафарини хотин-қизлар ташкил этади. Бундан кўриниб турибдики, жойларда аёлларни ўйлантираётган масалалар оз эмас. Мурожаатлар таҳлил этилганда, ижтимоий ҳимоя ва соғлиқни сақлаш масалаларида 100, иш билан таъминлаш масаласида эса 133 мурожаат бўлганини кўришимиз мумкин.\nБу эса хотин-қизлар бандлигини таъминлаш масаласига янада кўпроқ эътибор қаратишимиз кераклигини кўрсатади. Бунда ўз ишини йўлга қўйишга интилаётган қизларга имтиёзли кредитлар ажратиш, уй-рўзғор жиҳозларини харид қилиш учун ёш оилаларга истеъмол кредитлари бериш борасидаги ишларни кенгайтириш, бу борада депутатлик ва жамоатчилик назоратини изчил йўлга қўйиш долзарб аҳамиятга эга, деб ўйлайман. Хотин-қизларнинг рўзғор юмушларини енгиллаштириш, айниқса, коллежларни ва олий ўқув юртларини битираётган қизларнинг бандлигини таъминлашга муносиб ҳисса қўшиш муҳим вазифаларимиздан ҳисобланади.


КУТУБХОНА КИТОБХОН ҲУЗУРИГА БОРЯПТИ » Зарафшон Газетаси\nВилоят ахборот-ресурс марказида 35 нафар ходим ишлайди. Уларнинг ҳар бири китобхонлик маданияти бўйича умумтаълим мактаблари ўқувчилари орасида тарғибот ишларини олиб бормоқда. Натижада ҳар ойда ўртача 3500 дан зиёд ўқувчи 70 дан ортиқ бадиий китоблар билан танишиб, китобхонлар сони ошаётир.\nТадбирлар давомида кутубхонада мактаблар билан биргаликда муҳим саналарга бағишлаб турли бадиий кечалар ва китоб тақдимотлари ҳам ўтказилмоқда.\nБундан ташқари, Самарқанд шаҳрининг иккита маҳалласида кўчма кутубхона ташкил қилинган. Кутубхоналардан маҳаллалардаги қариялар ҳамда китобсеварларнинг хонадонларига бадиий китоблар олиб бориб, улар кутубхонага аъзо қилинмоқда. Самарқанд шаҳридаги Боғи Темур, Тожмаҳал маҳаллалари кексалари ва ногиронларига ҳар ҳафтада икки марта китоб тарқатиляпти.\nДарвоқе, вилоят "Саховат" уйида ҳам кўчма кутубхона ташкил қилинди. Кексалар ҳафтада бир марта янги китоблар билан таъминланмоқда.\nКутубхонамизда турли ёшдаги ўқувчиларга ва маълум соҳа ходимларига мўлжалланган ўзбек, рус, инглиз, немис, француз тилларида 151 мингдан зиёд китоблар бор. Бундан ташқари, 20 мингга яқин электрон дарсликлар, илмий ва бадиий китоблар ҳам мавжуд бўлиб, бу ўқувчи-ёшлар, талабаларнинг дарсларни ўзлаштиришларида, илмий ва бадиий адабиётлардан баҳраманд бўлишларида асқотмоқда.\nвилоят ахборот-ресурс маркази бўлим мудираси.\nМаънавий хазина маскани\nҚалбларга зиё улашиб...


Шимкентдан ЭКСПОга ўқувчилар жўнаб кетди\nДавлатимиз учун аҳамияти муҳим “Болашақ энергиясы” лойиҳасини томоша қилишга Жанубий Қозоғистон вилоятидан борадиган 4 мингга яқин ўқувчидан дастлабки туркуми Шимкент шаҳридан йўлга отланди.\nБуюк дашт тўрида ўтаётган халқаро ихтисослаштирилган кўргазмада Zhana Talap туристик агентлиги ташкиллаштирган 4 кунлик турга дастлабки 150 ўқувчи кетди. Уларни Шимкент шаҳар темир йўл вокзалидан шаҳар таълим бўлими раҳбари Жанат Тажиева билан ота-оналари, устозлари ва дўстлари кузатиб қолишди. Кузатиш маросимида миллий асбоблар оркестри жўрлигида ўқувчилар саройининг бадиий ҳаваскорлик жамоаси хайрлашув қўшиғини ижро этди. “Алтын ғасыр” гуруҳи ижросида “Аман қала – Астана” қўшиғи янгради.\nТадбир якунида шаҳар мактаблари ўқувчилари иштирокида “ЭКСПО. Арманға сапар” флешмоби уюштирилиб, осмонга шарлар учирилди. Минтақадаги ижтимоий жиҳатдан кам таъминланган оилаларнинг болалари ҳамда ўқишда илғор, жамоат ишларида фаол, билими ва намунали тартиби билан кўзга тушган 3750 ўқувчига давлат ва ҳомийлар ҳисобидан кўргазмага йўлланма берилган эди.\nКумуш ИСАМЕТОВА, 2017-06-15, 11:43 202


Аллоҳдан қўрқишнинг ёмонликка қарши курашдаги фойдаси » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Мақолалар » Аллоҳдан қўрқишнинг ёмонликка қарши курашдаги фойдаси\n27-07-2020, 11:30 admin Мақолалар 23\nБутун оламни яратган Оллоҳимга ҳамду-саноларимиз, Пайгамбаримиз Муҳаммад соллаллоҳу алайҳи васалламга дуруду саловатларимиз бўлсин.\nОлам ҳозирги кунда ахлоқсизлик, разолат ва жиноятнинг кенг тарқалганидан аянчли аҳволда қолди. Бунинг сабаби инсон Аллоҳни эсдан чиқариши, унинг улуғлигини унутишидир. Аллоҳдан қўрқишлик доимо руҳий ҳаётнинг асосларидан бўлиб келган. Чунки бу нарса доимо инсонни яхшилик чўққиларига олиб чиққан. Шунинг учун ҳам барча динлар мана шу фикрни кишилар қалбига жо қилиш учун келган бўлиб, уларга Аллоҳнинг ғазаби бу дунёю у дунё азобига гирифтов қилишини баён этган. Гарчи инсон Аллоҳдан қўрқмас экаан, у ҳеч қандай ёмонликдан қайтмайди, ҳавоий-нафси нимани хоҳласа шуни қилади. Бу йўлда ўзидан бошқаларга қандай жабрлар етиши ҳақида қайғурмайди. Инсонни ўзидан бошқага ёмонлик қилишдан қайтариш учун тузилган ҳеч қандай қонунлар ҳозиргача фойда бергани йўқ.\nИслом эса ёмонлик қилганларга муносиб аъзоб-уқубатларни қонунлаштириш билан бирга доимо Аллоҳдан қўрқиб туриш, Унинг азобидан хавфда бўлишни кишиларга эслатиб келган. Шундай булгандагина кишилар Аллоҳга итоат қиладилар ва Унинг розилигига муяссар қилувчи тўғри йўлдан борадилар.\nҚуръон оятлари бунинг гувоҳидир:\n1.\t«Кимки Аллоҳга, пайғамбарга итоат қилса, Аллоҳдан қўрқса, Унга тақво қилса, ундай кишилар нажот топгувчилардир» («Нур» сураси, 52-оят).\n2.\t«Уз парвардигорларини кўрмай туруб қўрқадиганларга мағфират (гуноҳни кечиш) ва улкан савоб бор » («Мулк» сураси, 12-оят).\n3.\t«Кимки парвардигордан қўрқса, Аллоҳ улардан рози бўлади, улар Аллоҳдан рози бўладилар» («Баййина» сураси, 8-оят).\nАллоҳдан қўрқиш инсонни одоб доирасида шижоатли қилади. Бу эса энг яхши инсоний сифатлардандир. Чунки бундай киши ўз фикрини ўзи тўғри деб тушунган нарсани очиқ-ойдин айтади, одамларни нг гап сўзидан, ҳукмдорларнинг ғазабидан қўрқмайди. Нотўғри деб билган ишига асло қўл урмайди, агар одамларга ёқмаса ҳам. Қуръон сураларида мусулмонларни шундай бўлишга чақирган:\n1.\t«Агар, ҳақиқий мўъмин бўлсаларингиз, улардан (одамлардан) эмас, Мендан қўрқинглар» («Оли Имрон» сураси, 175-оят).\n2.\t«Улардан (одамлардан) қўрқасизларми? Агар ҳақиқий мўъмин бўлсаларингиз Аллоҳдан қўрқишингиз ҳақлироқдир» («Тавба» сураси, 13-оят).\n3.\t«Улар (мўъминлар) Аллоҳнинг йўлида жиҳот қиладилар ва маломатчиларнинг маломатидан қўрқмайдилар» («Моида» сураси , 54-оят).\nИслом тарихи ҳақиқат йўлида жон фидо қилган қаҳрамонлар ҳақидаги маълумотларга тўла. Улар ҳақиқатни ўз жонларидан ҳам устун кўрганликлари учун ҳар қандай азоб-уқубатларга ҳам бардош берганлар. Қуръон Аллоҳдан қўрқишни доим умидворлик билан ёнма-ён қўйган. Чунки Аллоҳ тавбасини қабул қилишидан ноумид бўлган киши хатарли бир қувватга айланиб қолади, ундан ҳеч яхшилик кутиб бўлмайди. Чунки Аллоҳ билан банданинг орасидаги алоқанинг узилиши, барча фасодларнинг бошидир. Кишининг ўз парвардигоридан қўрқишининг чегараси бўлиб, у ноумидликка етиб бормаслиги керак. Фақат қўрқитиш асосида қилинга тарбия, Ислом назарида нотўғри тарбия ҳисобланади. Чунки бундай тарбия қалблардаги нурни сўндиради ва яхшилик аломатларини беркитади. Ҳар бир кишида яхши иш қилишга хоҳиш бўлиб, бу хоҳишни яхши мукофот ва Аллоҳнинг фазли каримига эришиш ваъдаси билан руҳлантириб туриш лозим. Бу ҳақда Қуръон ояти шундай дейди: «Ер юзида Аллоҳ яхшилаб қўйгандан сўнг, фасод ишларини қилманг . Аллоҳга Ундан қўрққан ва умидвор бўлган ҳолда дуо қилинг. Албатта Аллоҳнинг раҳмати яхши ишларни қилувчиларга яқиндир» («Аъроф» сураси, 56- оят).\nАллоҳ ҳақиқий мўъминларни сифатлаб, шундай дейди: «Уларнинг ёнбошлари кўрпа-тўшакдан узоқда бўлиб, ўз парвардигорларига хавф ва умидворлик билан дуо қиладилар» («Сажда» сураси, 16-оят).\nБаъзи пайғамбарларни сифатлаб, Аллоҳ шундай дейди: «Албатта улар яхши ишларга шошилишар, бизга рағбат ва умидворлик билан дуо қилишар эдилар ва биздан қўрқишар эдилар» («Анбиё» сураси, 90-оят).\nНавоий шаҳар бош отинойиси: Ч.Бурхонова\nЭЗГУЛИК ҲАМ ТАҚВОДАНДИР!\nТАҚВОДОРЛАР УЧУН ЖАННАТ МУКОФОТИ БОРДИР..! ...\nАЁЛ ЛИБОСИ ВА ҲАЁ-ИБОСИ БИЛАН ГЎЗАЛ\nАЁЛ ШАЪНИНИ ВА ОБРЎСИНИ ҚАДРЛАГАН ДИН - ИСЛОМ ДИНИДИР! ...\nМАНМАНЛИК - ЁМОН ИЛЛАТ!\nСизда ушбу сифатлар бўлса, дарҳол вос кечинг! ...\nРамазон – тақво ва баракот ойидир!\nАллоҳ таоло рўза ҳақидаги оятнинг охирида: “Шоядки, тақво қилсангиз”, деган. ...\nХурофот ва бидъатларга чек қўяйлик\nБутун борлиқни йўқдан бор қилган Парвардигоримиз бизни ҳам яратган ва кўп ...


У ўзини овсардек тутди, ё… « Ўзбекистон Халқ Ҳаракати\nУ ўзини овсардек тутди, ё…\n05 March 2017 - 10:00\n(ўттиз иккинчи мақола)\nЎзбекистон миллий телерадиокомпанияси раиси Алишер Ходжаев ўзини бу даражада ғалати тутиши ва ўзини лақмаликка солиши иккала хонимчани ҳам безовта қилиб қўйди. Негаки, у гапидан чалғиб-адашиб, ўтлаб кетди. Пойинтар-сойинтар, бири боғдан бири тоғдан бўлган жумлаларни қалаштириб ташлади. Шунда “юристка” қандайдир имо-ишора билан дирижёрлик вазифасини бажаргандек бўлди. Хайриятки, шундан сўнгра бу ўртада менга ҳам сўз берилди.\nМен раисдан очиқчасига ўзи раҳбарлик қилаётган телерадиокомпаниянинг раҳбарияти, хусусан, ўзининг режим ва хавфсизлик бўйича ўринбосари Баҳром Ўтанов томонидан менга ва оиламга мунтазам равишда бўлаётган таъқиб-тазйиқларга барҳам берилишини, энг сўнгида менинг устимдан ёзилган шикоят ҳам ўзи бошчилик қилаётган бир тўда раҳбарчалар томонидан уюштирилганлигини аниқлаганлигимни билдириб, бундай найранг-фитналарга чек қўйилишини талаб қилдим. Нега аризабонлар ИИВ, МХХ, прокуратура ёки судга мурожаат қилмасдан айнан раисга мурожаат қилган? Бу нарса нега очиқчасига шу ернинг ўзида муҳокама қилинмади? Раис сифатида нега у бу ҳолатга бунчалик бефарқ қараётир?\nБуларнинг бари мени ажаблантираётганлиги ва аризани шахсан ўзи қабул қилганлиги ҳам менда шубҳа уйғотганлигини рўй-рост унинг юзига айтдим. Шунда Ходжаев менга эмас, анави хонимларга қараб: “Ҳалиги, ким эди улар, ўша ариза ёзганлар ҳақиқатдан ҳам туҳмат-шантаж қилаётган бўлса, уларнинг худди шу ҳатти-ҳаракатларини тасдиқлайдиган ҳужжат-далилларни келтиринг, бизга тақдим этинг”, – деди. Диққат билан ўқиётган бўлсангиз, каминага айтилиши керак бўлган гапни анави икки нафар хонимга қараб гапираяпти. Яъни юзини тескари тутган ҳолда. У худди шу тарзда ўз сўзида давом этар экан, “Керак бўлса, уларнинг ҳар иккаласига ҳам худди шу далиллар асосида жиноий ишни қўзғатишга мен ўзим ташаббускор бўламан. (Чиндан ҳам раис жаноблари истаган кишисига жиноий иш қўзғатишга жуда уста. Буни ўз тили билан айтди. Бироқ, айни дамда ўзи айтаётган одамларга эмас, аксинча, уларнинг қўли билан каминага нисбатан жиноий иш қўзғатиб, унинг кирдикорларини фош этаётган яна бир журналистдан қутулиш иштиёқида ёнаётганлигини тилёғламалик билан яширишга қанчалик уринмасин, олазарак кўзларию, қитмирона, ғирромона ҳатти-ҳаракатлари ошкор этиб қўяётганди…) Ўша Қодиров Тўра ва Неъматов Улуғбекларни бундай ҳатти-ҳаракатлари учун нима қилишни ўзим биламан!” деган катта-катта ваъдаларни ҳам бериб юборди. Унинг оғзидан чиқаётган бу сўзлар шу даражада сунъийлик касб этардики, буни шунчаки, гўё ёш болани овутмоқчи бўлган одамдай алдаш, авраш, қутулиш учун қилинаётган найранг эканлигини ҳис этиш қийин эмасди.\nБироқ камина ҳам бунақа тулкиликларга алданадиган даражада лақма эмасман. Шу боис ичимдагининг борини унинг юзига айтдим-қўйдим:\nБу шикоятчилар билан МТРК режим ва хавфсизлик ходимлари ўртасида жиддий ҳамкорлик кетаётганлиги кундай равшан бўлиб турганлигини ҳар қандай одам пайқаши мумкин эди. Улар компания ҳудудида кейинги пайтларда бемалол юрадиган бўлиб қолганлиги ҳам ғалати бир ҳолатнинг юзага келаётганлигининг далолати эди. Агар улар ҳақиқатдан ҳам ўзларининг ташаббуси билан арз қилиб келган бўлсалар, нега унда мен билан улар юзма-юз қилинмади? Учраштирилмади? Мен буни режим хизмати ходимлари Фазлиддин Худойқулов ва Хуршид Расуловлардан бир неча карра сўрадим ва улар билан учраштиришни талаб қилдим.\nЛекин бу иккала шикоятчилар билан негадир мени юзма-юз қилиб учраштиришни улар умуман исташмади. Ўша икки шантажёрларни айни шу ёзган аризаси бўйича гаплаштиришни аксинча, пайсалга солишиб, иложи борича уларни мендан узоқроқ тутишга ҳаракат қилишди. Лекин ўша милициядан чиққан Т.Қодиров ишхонамнинг ёнига келиб менга нисбатан турли куракда турмайдиган бўҳтон аралаш гап-сўзларни овози борича қичқириб-ҳайқириб бақириб-чақиришларига бу хизмат ходимлари томошабин бўлиб туришлари янада ҳайратланарли эди. Мана шундай йўл тутилаётганлигининг ўзи ҳам масалага бир томонлама ёндошилаётганлигига жиддий ишора эмасми? Нима учун компания ходимига нисбатан ташқаридан келган бутунлай бошқа бир бегона кишиларнинг бундай номақбул ҳаракатларни амалга оширишига кенг йўл ва имконият, шарт-шароит қилиб берилаётир? Буни қандай тушунса бўлади? Шунча воқеалардан кейин бу каби “уюштириш” амалиётларининг ташаббускори телерадиокомпания раҳбарияти деган хулосага келмасдан бошқа нима деб ўйлаши мумкин киши?…\nШунингдек, бировларнинг овозларини бемалол ёзиб олиб, Ўзбекистон миллий телерадиокомпаниясининг монтажхонасида ушбу аудиоёзувларни кўчириб, монтаж иши билан шуғулланаётган ижрочи – С.Бўлдиевага нисбатан нима учун қатъий чора кўрилмаётганлиги ҳам жуда кўпчиликни ажаблантираётганлигини алоҳида таъкидладим.\nАйниқса, мана шу ҳолатга компания раҳбарияти, хусусан, раис ва хавфсизлик ходимлари панжа орасидан қараб келаётганликларининг ўзи ҳам “ўйин”нинг ким томонидан ташкил қилинаётганлигидан дарак бермайдими? Худди шу ҳолатнинг ўзи махсус гуруҳ томонидан иш олиб бораётганлигининг яққол тасдиғи эмасми?\nЎзи шундоқ ҳам монтажхоналарнинг етишмаётганлиги боис ҳар куни муҳаррир-у операторлар ўзаро бир-бири билан ғижиллашиб, сан-у манга боришаётган бир пайтда қандай қилиб бу С.Бўлдиева деган хонимга бу қадар кенг имконият ва шарт-шароитлар яратиб берилаётир? Бунинг замирида нима бўлиши мумкин? Ахир, монтажхоналар фақат ва фақат иш юзасидан фойдаланилиши мумкин бўлган ускуналар мажмуи эмасми? Асосий ижрочилик ролини бажараётган бу журналист аёлнинг оз эмас, кўп эмас, нақд 20-25 соатлик аудиоёзувининг ушбу ускуналардан фойдаланган ҳолда кўчирилиб, монтаж қилиниши ғаразли фитналарнинг бошланаётганлигини кўрсатмайдими?\nУшбу қинғирликларга раисдан тортиб “Ўзбекистон” телерадиоканали директори-ю унинг ўринбосарларига-ча шунчалар бефарқ, беэътибор бўлишининг ўзи сирли бир унсурлари мавжуд бўлган қабиҳликларга кенг йўл очиб берилаётганлигидан жиддий огоҳлантириш эмасми? Бундайин ўзибўларчиликка йўл очиб берилганлигининг ибтидоси ва интиҳосини шу биргина мисолда ҳам кўришимиз мумкин аслида… Зеро, С.Бўлдиеванинг радиодаги мухбирлар тармоғи бош муҳаррири, яъни ўз раҳбарининг устидан ҳам мана шундай номаъқулчиликларни амалга ошириши қандай натижаларга олиб келганлиги барчага аён-ошкор бўлиб улгурганди….\nХудди шу нарсаларга барҳам берилиши, қатъий жазо чоралари кўрилиши шарт ва зарур. Бунинг учун уларнинг ҳар бири мавжуд тартиб-қоида доирасида жавоб бериши лозим. Акс ҳолда жамоадаги муҳит борган сари янада кескинлашиши ва бунинг оқибати яхшилик билан тугамаслиги мумкин. Мен бу борада бир неча марта режим ва хавфсизлик масалалари бўйича ўринбосар бўлган Баҳром Ўтановга билдиргилар билан мурожаат қилдим. Нафақат мен, балки, ўша шантажларни уюштиришда фаолликни ва байроқдорликни ҳеч кимга бермай келаётган С.Бўлдиеванинг бевосита раҳбари бўлган Шодиёр Ҳазратқуловнинг ўзи ҳам бир эмас, икки эмас, унинг устидан беш олти маротаба билдиргиларни шахсан раис ва ўринбосарнинг номига ёзиб берганди. Афсуски, ушбу ёзилган билдиришномалар ҳам ҳеч бир натижасиз қолдирилди. Бу ҳол эса, “Демак, жамоада хоҳлаган ишини қилиши мумкин бўлган, махсус ҳуқуқларга эга “қўшин”-гуруҳлар тоифаси ҳам таркиб топтирилган экан-да!..” деган тасаввур-хулосанинг вужудга келишига туртки бўлиб хизмат қилаётганди.\nБу ёқда эса раис жаноблари гўё осмондан тушгандай ўзини овсарга солиб туриши чиндан ҳам ғалати эди…


Интернетдаги Арбуз форуми ёпилди - BBC O'zbek\nИнтернетдаги Арбуз форуми ёпилди\nЎзбекистонда тўсиқ қўйилган arbuz.com форумининг нима сабабдан ёпилгани номаълум, бироқ унинг Ўзбекистондаги иштирокчиларига зарар етаётгани учун ҳам ёпилган бўлиш эҳтимоли бор.\nАввалроқ ушбу форум иштирокчиларидан олти нафарининг ҳибсга олингани хабар қилинган эди. Қўлга олинганларнинг беш нафари 18 кунлик қамоқдан сўнг озодликка чиққан ва форумда мавзу очиб уни тарк этаётганларини билдирганлар.\nЎзбекистонда интернет форум фаолларига босим кучайди\n3 февраль тунда kitayoza ники остидаги форум иштирокчиси хайрлашув мавзусини очди. kitayoza форум орқали келган баъзи бир синовлар ортидан ўзи билан бирга яна тўрт кишининг форумни тарк этаётганини билдирди.\nКетишга сабаб қилиб ушбу беш кишининг Mr.Abdulloh ники остидаги юзер билан яқиндан таниш эканлигини келтирилган.\n"Арбуз" форуми ёпилишидан олдин kitayoza ёзишича, Mr.Abdulloh дастидан беш киши 18 кун ҳибсда ўтирган ва яна бир қанча юзерлар савол-жавобга чақирилган.\nБундан 5 ойча аввал Mr.Abdullohнинг ҳибсга олингани хабар қилинган эди. Форум иштирокчиларига кўра, у экстремистик руҳдаги сайтлардан экстремистик материалларни юклаб олиб бошқаларга юборгани учун ҳибсга олинган.\nKitayoza нинг ёзишича, шу сабабдан Mr.Abdullohнинг ўзига, оиласи, ҳамкасблари ва у билан учрашган форум иштирокчиларига қийинчиликлар келган.\n18 кун ҳибсда ушланган kitayoza бўлиб ўтган воқеалардан сўнг форум Ўзбекистоннинг Миллий хавфсизлик хизмати ва Ички ишлар вазирлиги назарига тушганини, шунинг учун "ҳар ким қадамни ўйлаб босиши" кераклигини айтган.\n"Сиз ва сизнинг оилангиз бошқа Ўзбекистонга қайтиб келмаса ҳам лекин, юртимизда яшаб келаётган яқинларингиз ва сизга алоқаси бор инсонлар учун ҳам маъсул эканлигизни унутманг! Майли уларни унутсангиз ҳам лекин, сизни демократиядан руҳланиб айтган гапларингиздан кейин, сўзларингиздан таъсирланиб қолган Ўзбекистонда яшаб келаётган ёш, беғубор ёшларни ҳам унутманг. Сизларни "ҳақиқат"ларингиз туфайли, бу заволлилар не не кўргуликларни кўриб чиқишлари мумкин", деб ёзган kitayoza.\nУ яна ҳукуматни танқид қилмоқчи бўлган демократлар ёки Ўзбекистонда тақиқланган салафизм оқимларининг ғояларини етказишдан олдин "емаган сомсага пул тўлаши мумкин" бўлган ёшларни унутмасликни сўрайди.\nШундан кейин kitayoza ўзи билан бирга яна тўрт кишининг форумни тарк этаётганини айтган. Ва бир ҳолатда, форумда ҳукуматга қарши гапларга нисбатан цензура қўйилсагина яна қайта фаолият юритишлари мумкинлигини айтган.\n3-4 киши, форумда цензура ўрнатиб бўлмаслигини, агар шундай бўладиган бўлса Ўзбекистондаги "Ахборот", "Давр" теледастурлари ва "Халқ сўзи" рўзномасидан фарқи қолмаслигини айтишган.\nУшбу мавзу очилганидан 12 соатлар ўтиб arbuz.com форумининг ёпилгани ҳақидаги ёзув пайдо бўлди.\nФорум 1990 йилларнинг охири ва 2000 йиллар бошида choyhona.uz, forum.uz каби номлар билан фаолият юритарди. Унга Ўзбекистон ҳукуматининг ташаббуси билан очилган "Умид" жамғармаси орқали хорижга ўқишга кетган ёшлар асос солишган.\nКейинчалик бу форумга Ўзбекистонда тақиқ қўйилгач, номи arbuz.com дея ўзгартирилди. Унга Ўзбекистондан ёшлар айланма йўллар орқали кирган бўлса, дунёнинг турли бурчагидаги ёшлар эса тўғридан-тўғри кириб фикрларини эркин билдирарди. Сўнгги вақтларда форумда диний қарашдаги иштирокчиларнинг анча фаоллашгани кузатилаётган эди.


Маҳаллий туризм равнақи - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 09 Феврал 2017\tКӯришлар: 616\nДушанбе шаҳри олийгоҳларидан бир гуруҳ талабалар поезд билан Кўлоб минтақасига сафар қилишди.\nХатлон вилояти раиси аппаратидан хабар беришларича, мазкур тадбир Тожикистон Республикаси Ҳукумати қошидаги Ёшлар, спорт ва сайёҳлик ишлари бўйича қўмита ташаббуси билан йўлга қўйилди. Ёш сайёҳлар Кўлобнинг эътиборга молик тарихий-маданий жойларида бўлишиб,\nбу қадимий шаҳар билан яқиндан танишдилар.\n- Биз бу ташаббусни қўллаб-қувватлаймиз, - деди Кўлоб минтақаси Ёшлар, спорт ва сайёҳлик ишлари бўлими бошлиғи Зайниддин Давлатов. – Душанбелик ёшларнинг ташрифидан сўнг, турли ёшдаги кишилар бизга сайёҳликнинг бу турини Кўлоб минтақаси бўйлаб ташкил этиш таклифи билан чиқишди. Уларнинг айтишича, агар сайёҳликнинг бу тури йўлга қўйилса, оилавий тарзда шаҳар томошасига чиқиш имконияти пайдо бўлади. Бу сайёҳликнинг энг қулай ва арзон усули ҳисобланади.\nЙўловчилар ташиш ҳажми\nЎтган йили Хатлон вилоятида юк ташиш 4, йўловчилар ташиш ҳажми 17 фоизга ошган.\nДавлат ҳокимияти Хатлон вилояти ижроия органи ахборот-таҳлил бўлимидан хабар беришларича, 2016 йил 2286,6 километр автомобил йўллари 733 миллион 658 минг сомоний маблағ эвазига жорий ва асосий таъмирдан чиқарилди.\nШу билан бир қаторда, соҳибкорлар ва аҳоли томонидан йиғилган 30 миллион 767 минг сомоний хайрия маблағи эвазига 23,6 километр автомобил йўллари асосий ва 29,2 километр жорий таъмирдан чиқарилди. Умумий узунлиги 187 метрни ташкил этган 22та кўприк таъмирланиб, 423 километр йўллар асфалтланди.\nЕтимлар банк ҳисоби\nНорак шаҳрида ҳам ота, ҳам онасидан ажралган 15 нафар етим қайдга олинган. Шаҳар «Амонатбонк» бўлимида уларнинг ҳаммаси учун махсус ҳисоб рақами очилган. Жорий йилнинг 17 январигача мазкур ҳисоб рақамига 14 минг 377 сомоний маблағ тушган. Бу ҳақда Норак шаҳри раиси Фатҳулло Ҳурматзода матбуот конференциясида маълумот берди.\n- Ўтган йили «уйма-уй» юриш усули билан шаҳар бўйлаб умумий миқдорда 1018 оила билан мулоқотлар уюштирилиб, улар жараёнида аёллар ва ёшлар ўртасида бегонапарастлик олдини олиш, бизга ёт бўлган маданиятларга тақлид қилиш, миллий бўлмаган либосларни кийиш, ёшларнинг террорчи ва экстремистик гуруҳларга аъзо бўлиши олдини олиш ташвиқоти ўтказилди, - деди шаҳар раиси Фатҳулло Ҳурматзода. - Шунингдек, оила муҳитида тарбия даражасини ошириш ҳамда оилалар бузилиши олдини олиш юзасидан тушунтириш ишлари олиб борилди.\nМиллий бирлик байрамининг 20 йиллиги муносабати билан Абдураҳмон Жомий ноҳиясининг Дўстий қишлоқ жамоатида Хатлон вилояти Соғлиқни сақлаш бошқармаси томонидан «Саломатлик карвони» тадбири ўтказилди. Унда қишлоқ жамоати аҳолисига бепул тиббий хизмат кўрсатилди. Бу ҳақда давлат ҳокимияти вилоят ижроия органидан хабар берилди.\nКўлобда йўллар таъмири\nКўлоб шаҳри маъмуриятида ўтган йил якунига бағишланган матбуот конференцияси ўтказилди.\n«Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмоннинг Кўлоб шаҳрига ташрифи чоғида бу ерда 2та ўқув муассасаси, «Мажмаи Парчам ва Нишони давлатї» мемориал мажмуаси, хизмат кўрсатиш маркази фойдаланишга топширилди. Кўлоб шаҳри Инновацион менежмент технологик институти ўқув-маъмурий корпуси, Тожикистон Республикаси Ички ишлар вазирлиги Кўлоб минтақаси бошқармаси ва замонавий меҳмонхона биноларига тамал тоши қўйилди», - деб таъкидланди матбуот анжумани жараёнида.\nШаҳар раиси Хайрулло Амонулло автомобил йўллари ҳолатига тўхталиб, 2017 йил бу мақсадда Хитой Халқ Республикасининг лойиҳаси татбиқ этилишини таъкидлаб ўтди.\nЁш хатлонликлар «Сафеддара»да\nДавлат ҳокимияти Қўрғонтепа шаҳар ижроия органи қўллаб-қувватлаши билан 26 нафардан иборат бир гуруҳ ёшлар 17-26 январ кунлари қишки таътилни мазмунли ўтказиш мақсадида, «Сафеддара» чанғи-сайёҳлик мажмуасида ҳордиқ чиқаришди.\nВилоят Ёшлар, спорт ва сайёҳлик ишлари бошқармасидан хабар беришларича, тадбир Қўрғонтепа шаҳар раиси ташаббуси ила амалга ошди.\nБугун: 23-01-2020 02:06:01


18 октябрь куни Ўзбекистонда қор ёғади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 18 октябрь куни Ўзбекистонда қор ёғади\t15:05, 17 октябрь 2016\tРеспублика Гидрометеорология марказининг хабар беришича, 18 октябрь куни Тошкентда ҳаво ўзгариб туради, вақти-вақти билан ёмғир ёғиб, кечқурун қорга айланиш эҳтимоли бор. Ғарбдан секундига 5-10 метр тезликда эсаётган шамол секундига 12-17 метргача кучайиши мумкин. Кечаси 8-10, кундузи 10-12, кечқурун 4-6 даража илиқ бўлади. Қорақалпоғистон Республикаси ва Хоразм вилоятида ҳаво ўзгариб туради, кечаси ёмғир ёғиб, айрим жойларда қорга айланиш эҳтимоли бор. Ғарбдан секундига 7-12 метр тезликда эсаётган шамол кучайиб, баъзи жойларда секундига 15-20 метргача етиши мумкин. Кечаси 1-6, кундузи 5-10 даража илиқ бўлади.\nБухоро ва Навоий вилоятларида ҳаво ўзгариб туради, кечаси ёмғир ёғиб, айрим жойларда қорга айланиш эҳтимоли бор. Ғарбдан секундига 7-12 метр тезликда эсаётган шамол кучайиб, баъзи жойларда секундига 15-20 метргача етиши мумкин. Кечаси 3-8, кундузи 7-12 даража илиқ бўлади. Тошкент, Самарқанд, Жиззах, Сирдарё ва Қашқадарё вилоятларида ҳаво ўзгариб туради, кечаси ёмғир ёғиб, айрим жойларда қорга айланиш эҳтимоли бор. Ғарбдан секундига 7-12 метр тезликда эсаётган шамол кучайиб, баъзи жойларда секундига 15-20 метргача етиши мумкин. Кечаси 5-10, кундузи 8-13 даража илиқ бўлади. Сурхондарё вилоятида ҳаво ўзгариб туради, айрим жойларда ёмғир ёғиш эҳтимоли бор. Ғарбдан секундига 7-12 метр тезликда эсаётган шамол кучайиб, баъзи жойларда секундига 15-20 метргача етиши мумкин. Кечаси 11-16, кундузи 15-20 даража илиқ бўлади. Андижон, Наманган ва Фарғона вилоятларида ҳаво ўзгариб туради, айрим жойларда кучли ёмғир ёғиш эҳтимоли бор. Ғарбдан секундига 7-12 метр тезликда эсаётган шамол кучайиб, баъзи жойларда секундига 15-20 метргача етиши мумкин. Кечаси 5-10, кундузи 13-18 даража илиқ бўлади. Республикамизнинг тоғли ҳудудларида ҳаво ўзгариб туради, айрим жойларда кучли ёғингарчилик бўлиш эҳтимоли бор. Ғарбдан секундига 7-12 метр тезликда эсаётган шамол кучайиб, баъзи жойларда секундига 15-20 метргача етиши мумкин. Кечаси 0-5, кундузи 5-10 даража илиқ бўлади.


Latifa.uz — Мактабда ўқитувчи болалардан уйга вазифани текширибди. Биринчи ўқувчи: — Тушунмадим, - дебди. Иккинчиси: — Вақтим бўлмади, - дебди. Учинчиси бўлса: — Менга баҳона қолмади-ку! - деган экан.\nМактабда ўқитувчи болалардан уйга вазифани текширибди.\n— Тушунмадим, - дебди.\n— Вақтим бўлмади, - дебди.\n— Менга баҳона қолмади-ку! - деган экан.


00:00 / 04.07.2009 | eski savollar | 2976\nАссаламу алайкум ва роҳматуллоҳу ва барокатуҳу ва маг'фирот, сизга бир саволимиз бор эди: Хотиннинг уйда ҳижобсиз, енглари очиқ, оёқларни ҳам тупиг'идан юқорилари ко'ринадиган ҳолатда юрса, лекин ко'чага шариатдагидек чиқса бо'ладими? Эрнинг отаси, ака-укалари хотинига номахрамми? Уйда эрнинг отаси, ака-укалари бо'лганда ҳижобсиз, енглари очиқ, оёқларни ҳам тупиг'идан юқорилари ко'ринадиган ҳолатда юрса шариатда мумкинми? Олдиндан раҳмат.Ассаламу алайкум ва роҳматуллоҳу ва барокатуҳу ва маг'фирот.\n- Аёл эрининг ака-укаларига номаҳрам ҳисобланди. Аммо эрининг отасига, яҳни, қайинотасига маҳрамдир. Аёл киши уй ичида сиз айтгандек ҳижобсиз юриши ва куйидаги маҳрамларига кўриниши дуруст:1. Эрига, бу маълум нарса.2. - Мўмина-муслима аёлга унинг отаси энг бош маҳрам бўлади. Шунинг учун унга зийнатини кўрсатса, ҳалол. Ота ва ундан кейин зикр қилинадиган маҳрамлари учун аёлнинг никоҳи ҳаромдир, улар унга уйланишни, умуман шаҳват билан қарашни хаёлларига ҳам келтирмайдилар. Шунинг учун мўмина аёл ушбу маҳрамларга зийнатини кўрсатса, бўлади. Юзини, қўлини, оёғини ва уй ичида очиб юришга мажбур бўладиган баъзи аъзоларини, жумладан хамир қилаётганда билагини, уй супураётганда болдирини кўрсатсалар, гуноҳи йўқ. Эҳтиёж юзасидан рухсат берилган.«Оталар» дейилганда катта ота, бобо ва боболарининг оталари ҳам кўзда тутилади.3. «...ё эрларининг оталарига...»Яцни, қайин оталарига. Бунга қайин отанинг оталари ва катта қайин оталарнинг оталари ҳам киради. Улар ҳам ота ўрнида. Улар ҳам келинларига маҳрам, ўртадаги муносабатда уйланиш ёки шаҳват назари деган нарсаларнинг бўлиши мумкин эмас.4. «...ё ўғилларига...»Бунга ўз ўғиллари, ўғилларидан ва қизларидан бўлган ўғил набира ва чабиралар киради. Буларнинг ҳаммаси ҳам аёл киши учун маҳрам, улар орасида оила қуриш ёки шаҳват билан қараш умуман мумкин бўлмаган иш, шунинг учун ҳам муслима аёлга уларга зийнатини кўрсатишга рухсат берилган.5. «...ё эрларининг ўғилларига...»Яцни, эрларининг бошқа хотиндан бўлган ўғиллари. Булар ҳам мўмина-муслима аёл учун маҳрам саналади. Ораларида никоҳ бўлиши мутлақо мумкин эмас. Чунки ўртада она-болалик алоқаси бор. Шунинг учун зебу зийнат ва чирой ўртада шаҳватни уйғотмайди.6. «...ё ака-укаларига...»Бунда туғишган ака-укалар, ота бир ака-укалар ва она бир ака-укалар ҳаммаси баробардирлар. Уларнинг барчаси маҳрам ҳисобланадилар, сингилларининг зийнатини кўрсалар, майли.7. «...ё ака-укаларининг ўғилларига...»Бунда ҳам туғишган, ота бир ва она бир ака-укаларнинг ўғиллари кўзда тутилган. Аёл ака-укаларнинг фарзандларига амма бўлади. Ўртада маҳрамлик бор, уйланиш ёки шаҳват билан қараш умуман бўлиши мумкин эмас. Бошқа маҳрамлар қатори булар ҳам ҳаёт тақозоси ила доимо бир-бирлари билан кўришиб, аралашиб туришга эҳтиёжлари бор. Шунинг учун ҳам жиянларига аммаларининг зийнатларига қарашларига рухсат берилган.8. «...ё опа-сингилларининг ўғилларига...»Бу ҳолатда ҳам туғишган, ота бир ёки она бир опа-сингилларининг ўғиллари кўзда тутилган. Аёл улар учун хола бўлади. Ўртада маҳрамлик бор. Шунинг учун мўмина аёл зийнатларини уларга кўрсатса, бўлади.Аммо мўмина-муслима аёлнинг эркак маҳрамлари бу билан тугамайди. Оятда зикри келмаган маҳрамлар ҳам бор. Мисол учун, амакилар, тоғалар ва куёвлар. Шунингдек, эмикдошлик орқали маҳрам бўлганлар бор. Улар ҳақида ояти каримада бирор нарса дейилмаган бўлса ҳам, ҳадисларда келган ҳукмлардан қиёс қилиб, мўмина-муслима аёл уларга зийнатини кўрсатса, гуноҳ йўқ, деб фатво берилган.Пайғамбаримиз соллаллоҳу алайҳи васаллам Ойиша онамиз розияллоҳу анҳога эмикдошлик орқали амакиси ва тоғаси бўлган эркаклардан қочиб, ҳижоб олишга рухсат бермаганлар. Шундай экан, насаб орқали бўлган амаки ва тоғаларга, албатта, зийнатини кўрсатишга рухсат бор.Ҳадис илми соҳасидаги энг мўцтабар олти китобда ва Имом Аҳмад ибн Ҳанбалнинг «Муснад»ларида Ойиша онамиздан ривоят қилинишича, Абул Қуцайснинг укаси Афлаҳ келиб, у кишининг ҳузурларига киришга изн сўраган. У Ойиша онамизга эмикдошлик орқали амаки эди. Ойиша онамиз бу ҳақда шундай дейдилар: «Мен унга изн беришдан бош тортдим. Расулуллоҳ ъоллаллоҳу алайҳи васаллам келганларида қилган ишим хусусида у зотга хабар бердим. У зот ъоллаллоҳу алайҳи васаллам менга у (Афлаҳ)га изн беришимга амр қилдилар».Имом Абу Довуд қилган ривоятда бу хусус яна ҳам равшанроқ баён этилган:«Ойиша онамиз қуйидагиларни айтадилар: «Ҳузуримга Афлоҳ келган эди, ундан яшириндим. У: «Амакинг бўлсам ҳам, мендан қочасанми?!» деди. Мен: «Қаердан менга амаки бўласан?!» дедим. У жавоб берди: «Сени менинг акамнинг хотини эмизган», деди. Мен: «Мени эмизса, аёл киши эмизган, эркак киши эмас», дедим. Сўнг олдимга Расулуллоҳ соллаллоҳу алайҳи васаллам кирдилар, мен бўлган гапни айтиб бердим. У зот соллаллоҳу алайҳи васаллам: «Албатта, у амакинг бўлади, ҳузурингга кираверсин», дедилар».Юқорида зикр қилинган маҳрамларнинг ҳаммаси абадий маҳрам ҳисобланадилар. Яцни, уларнинг мазкур мўмина аёлга уйланишлари абадий ҳаром қилингандир. Аммо маҳрамлиги вақтинчалик шахслар ҳам бўлади. Мисол учун, опа-сингилларининг эрлари вақтинчалик маҳрам саналади, яцни, опа билан никоҳда турган эркакка унинг синглисига уйланиши ҳаром саналади. Опа билан ажрашгандан кейингина сингилни никоҳига олиш ҳалол бўлади.Уларга нисбатан қандай муомалада бўлиш керак? Бу ҳукм шариатда чегаралаб қўйилмаган. Уламоларимизнинг айтишларича, буни чегаралашнинг имкони ҳам йўқ. Чунки бундай қариндошлик алоқалари турлича бўлади. Шунинг учун ҳукми ҳам турлича. Бунда қариндошлик нисбати, ёш, ҳолатлар, бир жойда яшайдиларми ёки айричами ва бошқа омиллар ҳам эътиборга олинади.


Мутахассис: 2016 йилда Хитойнинг бюджети кўп йиллардан буён биринчи марта камомадли бўлиши мумкин\n13:23 / 17.02.2016\nХитой Халқ Республикаси Давлат статистика бошқармаси келтирган маълумот бўйича, 2015 йилда Хитойда ялпи ички маҳсулотнинг ўсиш суръати 6,9 фоизни ташкил этди, бу эса 1990 йилдан буён энг паст кўрсатгичдир.\nУшбу йилда ХХР бюджети тақчиллиги 2 триллион юан (306 миллиард доллар) ни ташкил этади. Бу ИЯМ ҳажмининг 3 фоизига тенг, дейилади ТАСС хабарида.\nХитойнинг ижтимоий фанлар академияси қошидаги иқтисодий тадқиқотлар институти директори Гао Пэйюннинг сўзларига кўра, беш йиллик (2016-2020 йиллар) режани амалга ошириш чоғида бюджет тақчиллиги ортиб бораверади. “Ҳозир солиққа тортиш тизимини ислоҳ қилиш жараёни кетяпти, шунинг учун ғазнага тушумларнинг сусайишини олдини олиш осон бўлмайди”, -ҳисоблайди у. “Ислоҳотлар иқтисодиётнинг бошқа соҳаларида ҳам олиб бориляпти, бу эса бюджетга тушадиган оғирликни янада оширади” , -қўшимча қилди иқтисодчи.


“Насаф”нинг U-18 жамоаси мавсум тайёргарлигига киришган - "Насаф" ФК расмий веб-сайти\n23 Feb 2018 Янгиликлар, "Насаф"га оид асосий хабарлар\n“Насаф”нинг U-18 жамоаси мавсум тайёргарлигига киришган\nБу йилдан ҳар бир Суперлига клублари қошида U-18 ёшлар жамоаси ҳам фаолият юритади.\n“Насаф” футбол клубида ҳам ана шу ёш тоифасидаги жамоа ташкил бўлмоқда. Бу жамоамизга Ўзбекистонда хизмат кўрсатган ёшлар мураббийи Нурали Султонов устозлик қилади. Унга мураббий Насим Шойимов ёрдам беради.\nU-18 жамоамиз 14 февралдан Қарши шаҳрида янги мавсум тайёргарлигини бошлаб юборган. Ҳозирча мураббийларимиз кўригида 45 нафар футболчи иштирок этмоқда. Кўрик ниҳоясига етгач, жамоа таркиби бўйича тўхтамга келинади.\nМураббийларимиз бугун ёш футболчиларимизни жисмоний тайёргарлик бўйича синовдан ўтказишади.\nҚуйидаги суратларда U-18 жамоамиз машғулотлари акс эттирилган.


Ироқнинг Тигр дарёсида йўловчи паромининг ҳалокатга учраши оқибатида 93 киши ҳаётдан кўз юмди\n“Ал Сумариа” телеканали маълумотларига кўра, ушбу фожиага алоқадорликда гумон қилинган тўққиз киши ушланган. Мамлакат бош вазири Одил Абдул Маҳди фалокат бўйича тезкор суриштирув ўтказишга буйруқ берган. Дастлабки тахминларга кўра, кеманинг чўкиб кетишига унга рухсат этилганидан уч баробар кўп юк ортилгани сабабдир.\nОстона номи Нурсултон этиб қайта номланди\nМамлакатнинг янги президенти Касим-Жомарт Токаев топшириғи билан пойтахт номини референдумсиз қайта номлаш тўғрисидаги қарор қабул қилди.\nЭронда 700 киши номаълум инфеция билан зарарланди\nБиринчи беморларни рўйҳатга олиш 10 март кунидан бошланган. Аммо ҳали касаллик сабаби аниқланмаган. Тахминларга кўра бу янги вирусли инфекция бўлиши мумкин. Пирфеллахнинг айтишича вирус ичимлик суви ёки музлатилган гўштдан тарқалган бўлиши мумкин.\nТуркиянинг жануби-ғарбий қисмида 6.4 балли зилзила содир бўлди\nЗилзила Туркиянинг Асипаям шаҳридан 8 км жанубда, 10 км чуқурликда содир бўлган. Айни дамда зилзила оқибатида кўрилган зарар ва унга боғлиқ бошқа маълумотлар эълон қилинмаган.\nКасим-Жомарт Токаев Қозоғистон халқи олдида қасамёд қилди\nҚозоғистон Сенати (парламент юқори паласи) раиси Қосим-Жомарт Токаев қасамёд келтирди ва мамлакат президенти лавозимига киришди.\nИмом Низомул Ҳақ Танвий парламент минбаридан туриб Бақара сурасининг 153-156 оятларини ўқиди.\nЕвропа масжидларида хавфсизлик чоралари оширилди\nХусусан, Лондон, Вена ва Амстердамда жума намози пайтида полиция эҳтимолий ҳужумларнинг олдини олиш мақсадида масжид атрофини кузатиб турди.\nЯманда вабо касаллиги туфайли 12 киши вафот этди\nМаълумотларга қараганда, жорий йилнинг 12 мартига қадар касалхоналарда 15200 киши вабо шубҳаси билан тиббий кўрикдан ўтказилган ва улардан 4200 нафарида касаллик аниқланган.


18:18 04.10.2019 (Янгиланган 18:33 04.10.2019)\nСафоевнинг сўзларига кўра, Валентина Матвиенконинг Евроосиё иқтисодий иттифоққа қўшилиш ҳақидаги баёноти ҳаддан ташқари резонансга эга эмас, чунки шундай режалар сўнгги уч йил давомида муҳокама қилинган, аммо якуний қарор қабул қилиш учун ҳар томонлама пухта таҳлилни талаб қилади.\n“Бу ҳақда президентнинг ўзи парламент олдида гапирган, бундан ташқари, август ойида Беларусда битим имзоланган, у ерда, шу қаторда, Беларуснинг ЕОИИдаги тажрибасини инобатга олган ҳолда ҳамкорлик масалаларини кўриб чиқиш тўғрисида банд бор эди. Бу мавзу янги эмас. Эксперт гуруҳлари ишламоқда, масалани ўрганишмоқда. Барча ижобий ва салбий томонлар таққосланиши билан қарорни эълон қиламиз”, - деб таъкидлади Сенат вакили.\n“Ўзбекистоннинг қабул қилиниши ёки қабул қилинмаслиги, агар Ўзбекистон қарор қабул қилса ва шунга мурожаат қиладиган бўлса, ҳар бир давлатнинг консенсус - ҳар биттаси шунга рози бўлиши керак. Шунинг учун биз улар билан музокаралар олиб боришимиз, ишчи гуруҳи тузишимиз керак”, - дейди Сафоев.\nСафоев иттифоққа қўшилиш масаласида босим ўтказилиши эҳтимоли мумкинлиги ҳақидаги саволга жавоб бераркан:\n“Ўзбекистон – унга босим ўтказиш мумкин бўлган давлат эмас, президентимиз босим остида эгиладиган сиёсатчи эмас. Ва буни ҳамма жуда яхши билади. Шундай экан, ҳеч қандай босим ҳақида гап-сўз бўлиши мумкин эмас. ЕОИИ аъзо давлат вакилларидан саволлар бўлди, турли фикрлар билдирилди. Музокаралар кетяпти – икки томон манфаатлари ҳақида. Бу ерда оддий дипломатик жараён кетаяпти”, - деб қўшимча қилди сиёсатчи.\nСафоев таъкидлашича, Ўзбекистон ҳар қандай ташкилотга аъзо бўлишда фақат ўз манфаатларидан келиб чиқиб қарор қабул қилади.\n“Бизда уч йилдан бери очиқ ташқи сиёсат олиб борилаяпти. Биз 25 йил давомида қўрққан, қочган - Туркий кенгашга қўшилдик, энди Европа Иттифоқи билан Европа бозорларига чиқиш учун кенгайтирилган ҳамкорлик тўғрисида келишувни муҳокама қилмоқдамиз. Биз ЕОИИга қараганда кўпроқ ривожланган платформалар мавжудлигини тушунамиз - масалан, Европа иттифоқи. Аммо бу уюшма доирасида давлатлар ўз мустақиллигининг бир қисмини - молиявий, қонунчилик, суд соҳаларида йўқотадилар, чегаралар бўйича ҳам имтиёзлар мавжуд ва ҳоказо. Евроосиё иқтисодий иттифоқи буни назарда тутмайди. Шунинг учун, қарор қабул қилганимизда, биринчи навбатда ушбу томонларга эътибор қаратамиз”, - деб хулоса қилди Сафоев.\nОлий Мажлис Сенат раиси биринчи ўринбосарининг изоҳини тўлиқ қуйидаги рус тилидаги подкастда тинглашингиз мумкин.\nМирзиёев не та личность, чтобы прогибаться: Сафаев о переговорах по ЕАЭС\nЎзбекистон ва ЕОИИ – интеграция истиқболлари (35)


25.11.2019 10:47 0 1087\nФранциянинг Вар департаментида сув тошқини натижасида тўрт киши ҳалок бўлди, дея хабар берди «BFMTV» телеканали.\nТаннерон коммунасида бедарак кетган деб ҳисобланган эр-хотиннинг мурдаси топилди. Бунгача табиий офатнинг икки нафар қурбони ҳақида хабар берилганди. Бундан ташқари, Сент-Антонен-дю-Вар коммунасида қутқарувчилар кекса кишини излашмоқда.\nЭслатиб ўтамиз, Франция жануби-шарқидаги иккита департаментда сув тошқини туфайли хавф-хатарнинг қизил даражаси эълон қилинганди, кейинчалик тўқ сариқ даражагача туширилди.\nФранция табиий офат тошқин


МАЖБУРИЯТ ВА МАСЪУЛИЯТ » Кармана овози\nКармана овози » ЭКОЛОГИЯ » МАЖБУРИЯТ ВА МАСЪУЛИЯТ\nБулим: ЭКОЛОГИЯ 21-02-2014, 05:32\nБиз табиатнинг хокисорлиги, чексиз мехрини оналаримизга киёслаймиз. Унинг гўзаллигига гўзаллик, бойлигига бойлик кўшишга харакат киламиз. Конституциямизда атроф-мухитни асраш зарурлиги, табиатга эхтиёткорона муносабатда бўлиш лозимлиги алохида белгилаб кўйилган.\nАфсуски, табиат ва унинг бойликларига нисбатан нотўгри муносабат хали хам учраб турибди. Масалан, сувдан кандай фойдаланаяпмиз? Гохо экин, пахта майдонлари сугориб бўлингач, сув бошидан богланмайдию зовурга ўнглаб юборилади.\nТоза ичимлик суви сарфи бутун дунё бўйича глобал муаммога айланганидан хаммамизнинг хам хабаримиз борми? Айрим хонадонларда ичимлик суви билан томорка сугорилади.\nТуманимиздаги корхона, ташкилот, муассасаларда мунтазам равишда таргибот-ташвикот ишлари олиб борилмокда. Аммо алохида таъкидлаб ўтишимиз жоизки, бу йўналишдаги фаолиятимиз хали коникарли эмас.\nЙил бошидан буён табиатни мухофаза килиш бўйича амалдаги конун-коидаларни бузган фукаролар ва мансабдор шахсларга нисбатан тегишли тартибда чоралар кўлланилди.\n2012-2013 ўкув йили давомида мактаблар ва коллежларда она табиатни асраш мавзусига багишланган юзлаб тарбиявий соатлар, очик дарслар, давра сухбатлари, адабиймусикий тадбирлар ташкил этилди.\nБарчамиз атроф табиий мухитга эхтиёткорона муносабатда бўлишимиз шарт. Бу зиммамизга юксак масъулият юклайди.\nтуман табиатни мухо-\nфаза килиш инспек-\nМактабимизнинг етти нафар ўкитувчиси ўкувчиларга инглиз ва француз тилларидан сабок бериб келишмокда. Ўзбекистон Республикаси Президентининг 2012 йил 10 декабрда кабул килинган “Чет тилларни ўрганиш тизимини янада такомиллаштириш...


ЎзА - Қаровсиз ерларнинг уволи тутмайдими?\n26.07.2018 15:37 Чоп этиш версияси\nҚаровсиз ерларнинг уволи тутмайдими?\nМамлакатимизда фуқароларнинг турмуш даражасини юксалтириш, аҳолининг реал даромадини ошириш, уларни иш билан таъминлашга устувор вазифа сифатида қараб келинади.\nБу жараёнда фермерлик ҳаракати, ердан унумли фойдаланиш борасидаги ишларнинг аҳамияти юксак. Айни вақтда юртимизнинг барча ҳудудларида ерга муносабат, ундан тўғри фойдаланишга бўлган эътибор ўзгарди.\nЛекин бу ҳаракатлар ҳамма жойда ҳам ўз самарасини бераётганмикин?\nАндижон вилояти Избоскан туманидаги 62 маҳалла фуқаролар йиғинида 220 мингдан зиёд аҳоли истиқомат қилади. Улар асосан деҳқончилик ва чорвачилик билан шуғулланади.\nҲудуддан Катта Фарғона канали, Қорадарё, Майлисой, Тентаксой оқиб ўтади. Сувдан муаммо бўлмагани боис бу ерда шоли етиштириш яхши ривожланган.\nБу ердаги каби сув таъминоти бошқа ҳудудларда деярли йўқ. Аммо Янгизамон массивидаги қаровсиз ерларни кўриб, фойдаланилмай турган ерларнинг уволи тутмайдими, деб юборгингиз келади. Болалигимдан “ер одамни боқади”, деган жумлани кўп эшитаман. Ерга меҳр бериш, ундан тўғри фойдаланиш кераклигини ҳам яхши биламиз.\nМазкур ҳудуддаги муқаддам 5 минг бош чорва молларига мўлжалланган бинолар нега қаровсиз? Бу ердаги чорва қаерда?\n“Мангуберди” маҳалла фуқаролар йиғини ҳудудида жойлашган “Нурулло” фермер хўжалигига тегишли бу ерлар, аҳолининг айтишича, салкам ўн йиллардан буён қаровсиз аҳволда ётибди. Туб аҳоли бир пайтлар бу ерда мол боққан, баъзилари шу фермер хўжалиги ерларида ишлаган. Шунинг ҳисобига рўзғорини тебратган.\nБугун фермер хўжалиги ҳисобидаги бинолар бузилиб, яроқсиз ҳолда фойдаланилмай турибди. Ферма ишлаб турган кезларда ишчилар учун ён-атрофда уй-жойлар қуриб берилган. Айни вақтда фермер хўжалиги ерлари атрофида яшайдиган аҳоли сони тўққиз юздан ошади. Бир вақтлар оиласини иқтисодий таъминлаб юрган аҳолининг аксарияти ишсиз.\nАслида мазкур ферма учун мўлжалланган биноларга эга ушбу ҳудуд аҳолининг доимий эътиборида бўлиб келган. Мутасадди ташкилотларга мурожаатлар ҳам қилинган. Аммо натижа қувонарли эмас. Вайронага айланган ўнга яқин бинонинг бузиб олинган материаллари йўқ. Ундан ким фойдаланган, ёки нима мақсадда бузгани маълум эмас. Тайёр иншоотлар талон-тарож қилинишига мутасадди ташкилотлар панжа ортидан қараб келмоқда.\nАвваллари ариқ-қувурлардан чорва ичиши учун сув келарди. Ҳозирда улар бузиб ташланиб, қувурлар изсиз йўқолган. Ачинарлиси шундаки, ерга эгалик қилаётганларнинг эътиборсизлиги туфайли қаровсиз ерлар чиқиндихонага айланмоқда. Бу аҳоли саломатлиги учун жиддий хавф туғдиради.\nБундан ташқари, фермернинг ферма бинолари жойлашган ерлари аҳолига уй қуриш учун сотилган. Буни ўша ерда истиқомат қилаётган аҳоли йиллар давомида маош ололмагани боис иш ҳақига ҳисоблаб олган. Ёки...\nФерма биноси жойлашган жой, барча қулайликлар, имкониятларга эга ҳудуд тахминан ўн гектардан зиёдни ташкил этади. Ҳозирда салкам шунча ҳудуд қаровсиз, фойдаланилмай ётибди.\nТаҳририятимизга келган мурожаатга кўра, бу ердан фойдаланиш истагида бўлган фуқаролар ҳам бор. Аммо уларнинг талаби эътиборсиз қолдирилмоқда.\nЁш фермернинг дардини ким тинглайди?\nВазирлар Маҳкамасининг 2015 йил 15 декабрдаги “Фермер хўжаликларини юритиш учун берилган ер участкалари майдонларини мақбуллаштириш чора-тадбирлари тўғрисида”ги қарори ижроси доирасида олиб борилган ишлар катта ер майдонларига эгалик қилаётган, аммо фойдаланишда сусткашликка йўл қўяётган фермерларнинг ортиқча ерларини бошқа фермерларга беришда ҳуқуқий асос бўлиб хизмат қилди.\nЕрлардан фойдаланишни меъёрлаштириш мақсадида олиб борилган чора-тадбирлар фермерлик, деҳқончилик билан шуғулланиш истагида бўлган фуқаролар учун яна бир имконият эшигини очди.\n“Нурулло” фермер хўжалигининг умумий майдони тахминан 300 гектардан зиёд. Фермерликдаги моллари 120 гектарга мос бўлгани боис ушбу фермер хўжалигининг ерлари мақбуллаштиришга оид режага тушган эди. Натижада туманда ушбу ҳудуддаги ерларни қисмларга бўлиб, шоличилик, ғаллачилик, пахта экинлари ва чорвачиликка ихтисослаштириш бошлаб юборилган. Туманда юқоридаги қарор асосида ўтказилган тендерда ўша вақтдаги 180 дан зиёд лойиҳа доирасида фермерликка ихтисослашган бизнес лойиҳаси билан фуқаро Хожиакбар Камолов ҳам иштирок этган.\nУнинг ЎзАга мурожаатида келтирилишича, битта тендер йўналишининг 5 лойиҳасида кўплаб талабгорлар иштирок этган. Х.Камолов тендерда 16,5 гектар майдондан фойдаланиш учун ҳуқуқни қўлга киритган эди. Тумандан тендерни ташкил этиш жараёнида иштирок этган мутасаддиларнинг 2015 йил 2 декабрдаги (822-К) қарори асосида вилоят ҳокимининг ўша йили 20 декабрда (313-К) мазкур тендер хулосасини тасдиқловчи қарори чиққан. Шу йил декабрь ойида туман ҳокими билан ердан фойдаланиш ҳуқуқини берувчи узоқ муддатли ер ижара шартномаси тузилган. Барча ҳужжатлар тўлиқ расмийлаштирилган.\nХ.Камолов тендерда ғолиб бўлгач, оиласи фаровонлигини таъминлаш билан бирга, 20 нафар аҳолини доимий иш билан банд қилишидан ўзи ҳам хурсанд эди. Аммо натижа у кутгандек бўлиб чиқмади. Экин экиш даврига келиб, у фойдаланиши керак бўлган ер устида жанжаллар бошланди. Ерга эгалик қилган собиқ “Нурулло” фермер хўжалиги раҳбарлари норозилигини очиқчасига намойиш қилиб, ёш фермерга таҳдид қила бошлади. Натижада мутасаддилар томонидан ер собиқ эгасига яна қайтариб берилди.\nШу ерда истиқомат қилувчи аҳолининг фикрича, фермер хўжалигига қарашли ерларнинг кўп қисми анчадан буён қаровсиз ва фойдаланилмай турибди. Тўғрироғи бу ерлардан белгиланган мақсадда эмас, балки турли мақсадларда фойдаланиб келинган. Яна савол туғилади: ердан олинаётган даромад халқ фаровонлиги учун давлат ҳисобига тушаётганмикин?\nЁш фермерда туман ҳокимлиги, тендер ўтказган мутахассислар, қолаверса ҳуқуқни муҳофаза қилувчи органларга кўп бор мурожаат қилганини тасдиқловчи ҳужжатлар бор. Аммо ишлайман, юртим ривожи, иқтисодий тараққиёт учун ҳисса қўшаман, деган ташаббускор йигитнинг шаштини қайтариб, унга сунъий тўсиқлар қўйилган.\nШундан сўнг Х.Камолов тумандаги муаммо ва камчиликларни ўрганишга келган вилоят ҳокимига ўз муаммосини сўзлаб берган. Уни диққат билан тинглаган ҳоким туман ҳуқуқни муҳофаза қилувчи орган (прокурор) мутахассисига бу иш ижобий ҳал этилиши юзасидан кўрсатма бергач ҳам орадан салкам бир йил ўтсада, бу масала ҳамон ечимини кутиб ётибди. Натижада ёш фермер – аҳолига иш ўрни яратаман, деб жон куйдириб юрган ташаббускор фуқаро ишсиз қолмоқда.\nИнсон қадри улуғланадиган, унинг манфаатлари ҳимоя этиладиган юртимизда нега унинг ҳақ-ҳуқуқлари поймол этилди? Унга ўз еридан фойдаланиши учун имконият берилмади? Қўлида ерга эгалик қилишга оид ҳужжатлари бўлса-да, у собиқ ер эгаси томонидан ушбу ерлардан мажбуран чиқариб юборилганини қандай изоҳлаш мумкин?\nУ қайсики ташкилотга мурожаат қилса, ҳужжатлар ўрганилмай туриб, “хўжакўрсин“га кўрилган иш доирасида унинг ҳуқуқлари яна поймол этилаверган. Агар бу иш доирасида ҳужжатлар ўрганиладиган бўлса, кўплаб ўз лавозимини суиистеъмол қилган мутахассислар томонидан тайёрланган қарорлар сохталиги аён бўлади.\nИшга чанқоқ, бўш иш ўрни яратишга қодир фуқароларимиз ҳақ-ҳуқуқлари доимий ҳимояда. Шу боис мазкур мурожаат юзасидан тегишли ташкилотлар тўғри хулоса чиқаришига ишонамиз.


4.ҳайз ва нифос\n1.парда мавжуд бўлса рўза очилмайди.\n2.қулоқ пардасида тешиклар бўлса ичкарига кирган сув миқдори кўп бўлгани учун рўза очилади.\n1.чунки, сурма қўйиш рўзани очиши ҳақида шаръий далил мавжуд эмас. Юқорида бу борада келтирилган ҳадис эса, заиф ҳадисдир.\n2.кўзга дори томизишни сурма қўйишга қиёслаш ҳали ҳукми собит бўлмаган балки ихтилофли бўлган нарсага қиёслашдир ва бу дуруст эмас.\n3.юқорида баён этилган биринчи фикр эгаларининг далиллари сурма рўзани очмаслиги учун етарлидир.\n1.тери остига инъекция қилиш (дори юбориш).\n2.мушакларга дори юбориш.\n3.қон томирларга дори юбориш.


“Марказий Осиё мамлакатлари етакчилари Остонада учрашади. Агар адашмасам, учрашув март ойида бўлиб ўтади. Улар минтақавий ҳамкорликни мустаҳкамлаш ва минтақада мавжуд бўлган таҳдидлар масалаларини муҳокама қилишади”, — деди Петер Буриан “Европа — Марказий Осиё муносабатлари 25 йиллиги: тарихдан келажак сари” мавзусида ўтказилган конференциянинг очилиш маросимида.\nУ “Марказий Осиёда ўзгаришларнинг ижобий оқими”ни олқишлар экан, интеграция ва ҳамкорлик бу борада муҳим воситалар эканлигини таъкидлади.\nЭслатиб ўтамиз, ўтган йил ноябрь ойида Қозоғистон ташқи ишлар вазири Қайрат Абдрахманов Марказий Осиё давлатлари раҳбарларининг норасмий маслаҳатлашуви 2018 йилнинг март ойида бўлиб ўтиши мумкинлигини билдирган эди.\nМазкур рукндаги бошқа мақолалар: « Ўзбекистон ва Қозоғистон ҳамкорликда автомобиль саноати яратишни мўлжалламоқда\tТуркманистон Президенти баҳорда Ўзбекистонга давлат ташрифи билан келади »


Зарафшондаги қамоқхонадан яна бир тутқун жасади чиқди\n27 июн 2022, Тошкент вақти: 08:03\nНавоий вилоятининг Зарафшон шаҳридаги 64/48 сонли қамоқхона маъмурияти 11 февраль куни маҳкум 44 яшар Достон Абдураҳмоновнинг вафот этгани ҳақида унинг яқинларига хабар қилди. Диний айбловлар билан қамалган, 9 йиллик жазо муддати 17 йилга чўздирилган Достон Абдураҳмоновнинг қийноқлардан вафот этгани иддао қилинмоқда.\nНавоий вилояти Зарафшон шаҳридаги 64/48 сонли қамоқхонада жазо муддатини ўтаётган 44 яшар Достон Абдураҳмоновнинг вафот этгани ҳақида 11 февраль куни унинг Тошкент вилояти Чиноз туманида истиқомат қиладиган оиласига қамоқхона маъмурияти хабар берган.\nПайшанба куни марҳумнинг уйига борган Ўзбекистон мустақил ҳуқуқ ҳимоячилари ташаббус гуруҳи раҳбари Суръат Икромовнинг айтишича, Достон Абдураҳмоновнинг жасади ҳали олиб келингани йўқ:\n- Менга хабар беришди, кейин ўзим бордим Чинозга. Уйдагилари жасадни олиб келгани кетишган экан. Мен бу оилани яхши биламан. Достон диний айбловлар билан қамалган эди,- дейди Суръат Икромов.\nҲуқуқ фаоли маҳкумнинг қийноқлардан ўлганини иддао қилади:\n- Бу боланинг қийноқдан ўлгани аниқ. Нега бундай деяпман, чунки уни илгари бориб кўриб келган яқинлари унга нисбатан қийноқлар қўлланилганини кўп марта айтган. Мана, уч ой олдин гўёки колонна тартибини бузгани учун учинчи марта яна уч йил қўшиб берилган эди. У 46-дан 48-колонияга этап қилинган эди. Этапда маҳкум бир ой карантинда ўтиради. Карантинда диний айбловлар билан қамалган маҳкумлар қийноққа солинишини яхши биламиз. Қамоқдаги ўлимларнинг аксарияти мана шунақа раскрутка қилинган пайтда бўлади, деди Суръат Икромов.\nҲуқуқ фаолига кўра, айни пайтда марҳумнинг уйида милиция ходимлари навбатчилик қилмоқда:\n- Чиноз милицияси жуда қаттиқ турибди. Милиция ходимлари келиб, уйдагиларга телефонларини ўчиришни ва бу ҳақда ҳеч қайси бир қариндошга хабар бермасликни буюрган. Одатда бунақа жасадларни ярим кечаси олиб келишади ва милиция бошида туриб эрта тонгда кўмдириб юборади,- дейди Суръат Икромов.\n“Ҳизб ут таҳрир” диний оқимига аъзоликда айбланган Достон Абдураҳмонов 1999 йилда Ўзбекистон Жиноят кодексининг 159, 244- моддаларига кўра 9 йилга озодликдан маҳрум этилган эди.\nДостон Абдураҳмонов 2008 йилда озодликка чиқиши керак эди. Лекин у қамоқда уч марта раскрутка қилинган ва яна 9 йил қўшиб берилган.\nСуръат Икромовнинг айтишича, сўнгги пайтда Ўзбекистондаги қамоқхоналардан маҳкумларнинг ўлиги чиқиш ҳолатлари кўпайган:\n- Қамоқхоналардан жасадлар чиқиши кўпайса кўпаяяптию, лекин камаймаяпти. Сўнгги пайтда, ИШИД баҳонасида диний айбловлар билан қамалганларга нисбатан қийноқлар кўпайди, дейди Суръат Икромов.\nЎтган ҳафтада Навоийдаги қамоқхонадан диний экстремистик гуруҳга аъзоликда айбдор деб топилиб, 9 йилга қамалган 42 ёшли Маҳмуджон Ҳасановнинг ҳам жасади чиққан эди.\nХалқаро ташкилотлар ҳам Ўзбекистон қамоқхоналарида маҳкумлар мунтазам қийноққа солиниши ҳақида бонг уриб келади.\nХалқаро Қизил Хоч ëки БМТнинг қийноқлар бўйича махсус маърузачиси учун ëпиқ қолаëтган Ўзбекистон қамоқхоналаридаги инсон ҳуқуқларига оид вазият ташвишга солаётганини билдирган.\nМазкур ташкилот вакиллари Ўзбекистон қамоқхоналарига бориб, у ердаги ҳақиқий аҳвол, хусусан, қийноқлар вазиятини ўрганишга бир неча йилдан бери уринаëтгани, бироқ ҳозирча сўровлари жавобсиз қолаëтганини айтиб келишади.


25 октябр 2021, Тошкент вақти: 09:26\nМиллий қаршилик кучлари етакчиси Аҳмад Масъуд айни пайтда Афғонистоннинг ўзида ва хавфсиз жойда. Бу ҳақда Афғонистон миллий қаршилик жабҳаси вакили Али Майсам Назарий Би-би-сининг форс хизматига маълум қилган. Аммо у исёнчилар раҳбари айнан қаердалигини очиқламаган.\nАҳмад Масъуд бир неча кундан бери оммага кўриниш бермаяпти. Толибоннинг Панжширга кенг кўламли ҳужумидан сўнг бир нечта аудиохабар эълон қилинган эди. Назарийга кўра, МҚЖ етакчисининг макони хавфсизлик нуқтаи назаридан сир тутилмоқда.\nХавфсизлик чоралари қаршилик кучлари матбуот котиби Фаҳим Даштий ўлдирилганидан сўнг қабул қилинган: айтилишича, унинг мобил телефони сигнали тутилиб, олинган координатларга ракета орқали зарба берилган.\nНазарий Би-би-сига интервьюсида Панжшир вилоятининг аксари ҳудудлари ҳануз исёнчилар назоратида эканини ҳам билдирган. 6 сентябрь куни толиблар Панжшир ишғол этилганини эълон қилишган эди. Бироқ, Али Майсам Назарийнинг айтишича, Толибон фақат умумий йўлни назорат қилмоқда, қолган ҳудудлар эса Аҳмад Масъуд кучлари назорати остида.\nПанжшир Афғонистоннинг толибларга қаршилик кўрсатишда давом этаётган ягона вилоятидир. Сўнгги ҳафталарда вилоятда вазият ёмонлашаётганидан хавотирлар кучайган. 17 сентябрь куни Тожикистон президенти Эмомали Раҳмон ШҲТ саммитида Панжшир қамалда қолгани ва толиблар маҳаллий аҳолини инсонпарварлик ёрдамидан тўсиб қўйганини айтган.\nБундан ташқари, Миллий қаршилик жабҳасининг маълум қилишича, толиблар тинч аҳолини ҳибсга олиб, Капис вилоятидаги қамоқхонага жўнатишмоқда. МҚЖ раҳбарларидан бири бўлмиш Муҳаммадсолиҳ Регистоний толиблар уйма-уй юриб, панжирликларни қийноққа солаётганини айтган. У халқаро ҳамжамиятни Толибоннинг хатти-ҳаракатларини қоралашга чақирган.\nАввалроқ толиблар Панжшир ҳудудини минадан тозалашда тинч аҳолидан фойдаланаётгани ҳақида маълум қилинганди.\nТолибон ҳаракати ҳали ушбу айбловларга муносабат билдирганича йўқ.


11 апрел 2021, Тошкент вақти: 11:40\nЁши 40 га яқинлашиб қолган, “Баратовман”, деб ўзини фақат фамилияси билан таништирган ўзбекистонлик Озодликка мурожаат қилиб, бундан 3 йил муқаддам, ҳарбий хизматчи сифатида пенсияга чиқишига 2 ой қолганда МХХнинг Чегара қўшинларидан бўшатилгани тафсилотларини айтиб берди.\nОзодликка берган суҳбати давомида, Баратовнинг айтганларидаги бир қатор унсурлардан, унинг чиндан ҳам Чегара қўшинлари сафида хизмат қилганига ишонч ҳосил қилиш мумкин ва шунинг учун суҳбатни OzodMikrofon рукнида эътиборингизга ҳавола қиламиз.\n“Эминжоновнинг қабулига кириш учун 10 марта бордим, киролмадим”\nСобиқ чегарачи Баратов, Озодликка боғланиши биланоқ, Чегара қўшинларидан бўшатилганидан буён ўтган 3 йил ичида тўпланиб қолган ҳасратини тўкиб солди. Ишда қолиши учун ундан 8 миллион сўм пора талаб қилганлари, бу пулни бирданига тўлашга имкони бўлмагани, пора талаб қилганлар устидан Чегара қўшинлари қўмондони Рустам Эминжоновга арз қилмоқчи бўлгани, лекин бу ишни уддалай олмагани тўғрисида айтиб берди.\nСобиқ чегарачи Баратов: Қўмондон қабулига киролмадим\nЧегарачи қанча маош олади?\n“Озодликка айтаман” деганини айтиб олганидан сўнг собиқ чегарачи Баратовдан 3 йил олдинги воқеани батафсил суриштирдик.\nБаратовнинг айтишича, у хизматдан бўшаши арафасида 1 700 000 сўм маош ва қарийб 500 000 сўм “квартплата” – ҳаммаси бўлиб 2 200 000 сўмга яқин пул олар эди. Агар хизматдан ҳайдалмай, пенсияга чиқса, 1 000 000 сўм пенсия олган бўлар эди.\n“Агар 8 млн. сўмни берсам, ҳам пенсияга чиққан, ҳам ишда қолган бўлар эдим”, деди 3 йил олдин ишсиз қолган, пенсия ҳам олмаётган Баратов.\nУнинг айтишича, бошлиқларининг пора талаб қилганини ҳар қачон исботлай олади: “Мен ким, қачон телефон қилиб нималар деганини ёзиб қўйганман, уйимда турибди”.\nСобиқ чегарачи Баратов: Ҳам ишсиз, ҳам пенсиясиз қолдим\nЧегарачи “ишлаб топган пули”нинг қанчасини юқорига узатади?\nОзодликнинг бу саволини Баратов жавобсиз қолдирди.\nСобиқ чегарачидан ўзбек чегарачиси қандай “пул қилишини” айтиб беришни сўрадик. У Россия-Қозоғистон томондан келувчи ёки Ўзбекистондан кетувчи поездлар мисолида тушунтирмоқчи бўлди.\nУнинг айтишича, йўловчилардан пул ундиришнинг ўзига хос схемаси бор ва бу схемада чегарачидан ташқари вагон проводнигию бошқа ўртамчилар мавжуд.\n- Йўловчилардан олинган пул текширувни ўтказган чегарачининг чўнтагида тўхтайдими ёки унинг бир қисми чўнтакдан чиқиб юқорига кетадими? Бу саволга собиқ чегарачи Баратов жавоб беришни истамади ва телефон-алоқани узиб қўйди.\nСобиқ чегарачи Баратов сўнгги саволни жавобсиз қолдирди\nЧегара қўшинларининг ваколатлари президент Каримов 1990 йил, 20 августда имзолаган “Ўзбекистон республикасининг давлат чегараси тўғрисида”ги қонун билан белгилаб қўйилган.


Юнифлоксин® – medu.uz – Дорилар ҳақида маълумотлар ўзбек тилида\nHome Йўриқномалар Юнифлоксин®\nПрепаратнинг савдо номи: Юнифлоксин®\nфаол модда: 500 мг левофлоксацин гемигидрати (левофлоксацинга қайта ҳисобланганда)\nёрдамчи моддалар: натрий хлориди, натрий эдетати, инъекция учун сув, хлорид кислотаси*, натрий гидроксиди*.\n* рН ни талаб этиладиган кўрсаткичгача (3,8 дан 5,8 гача) келтириш учун ишлатилади.\nЛевофлоксацин хинолин антибактериал воситасини офлоксацин рацематининг L-изомероми ҳисобланади. Офлоксациннинг антибактериал фаоллиги асосан L-изомероми ҳисобига намоён бўлади. Левофлоксацин ва бошқа хинолин қатори антибактериал воситаларнинг таъсир механизми ДНК репликацияси, транскрипцияси, тикланиши ва рекомбинацияси учун зарур энзим ДНК-гиразани (бактериал топоизомераза IV) ингибиция қилишдан иборат.\nҚуйида in vitro шароитдаги тадқиқотлар ва клиник тадқиқотлар маълумотларига асосланган левофлоксациннинг фаоллиги ҳақидаги йиғинди маълумотлар келтирилган.\nАэроб граммусбат микроорганизмлар: Corynebacterium diphtheria, Enterococcus faecalis, Enterococcus spp., Listeria monocytiogenes, Staphylococcus coagulase-negative methi-S(I) (коагулаза метициллин-сезгир/-ўртача сезгир), Staphylococcus aureus methi-S (метициллинга сезгир), Staphylococcus epidermidis methi-S (метициллинга сезгир), Streptococci группы С ва G, Streptococcus agalactiae, Streptococcus pneumoniae, Streptococcus pyogenes, Viridans streptococci.\nАэроб грамманфий микроорганизмлар: Acinetobacter baumanii, Acinetobacter spp., Actinobacillus actinomicetemcomitans, Citrobacter freundii, Eikenella corrodens, Enterobacter spp., Esherichia coli, Haemophilus ducreyi, Haemophilus influenza, Haemophilus parainfluenzae, Helicobacter pylori, Klebsiella oxytoca, Klebsiella pneumoniae, Klebsiella spp., Moraxella catarrhalis, Morganella morganii, Neisseria gonorrhoeae, Neisseria meningitides, Pasturella spp., Proteus mirabilis, Proteus vulgaris, Providencia spp., Pseudomonas aeruginosa (Pseudomonas aeruginosa чақирган госпитал инфекциялар мажмуавий даволашни талаб этиши мумкин), Pseudomonas spp., Salmonella spp., Serratia marcescens, Serratia spp..\nАнаэроб микроорганизмлар: Bacteroides fragilis, Bifidobacterium spp., Fusobacterium spp., Propionibacterium spp., Veillinella spp., Gardnerella vaginalis.\nБошқа микроорганизмлар: Bartonella spp., Chlamydophila pneumoniae, Chlamydia psittaci, Chlamidia trachomatis, Legionella, pneumophila, Legionella spp., Mycobacterium spp., Mycobaterium leprae, Micobacterium tuberculosis, Mycoplasma pneumoniae, Rickettsia spp., Ureaplasma urealyticum.\nЎртача сезгир микроорганизмлар\nАэроб граммусбат микроорганизмлар: Corynebacterium urealiticum, Corynebacterium xerosis, Enterococcus faecium, Staphylococcus epidermidis, methi-R (метициллинга резистент), Staphylococcus haemolyticus methi-R.\nАнаэроб микроорганизмлар: Bacteroides thetaiotaomicron, Bacteroides vulgatus, Bacteroides ovatus, Prevotella spp., Porphyromonas spp., Peptostreptococcus, Clostridium perfringens.\nЛевофлоксацинга чидамли микроорганизмлар\nАэроб граммусбат микроорганизмлар: Corynebacterium jeikeium, Staphylococcus aureua methi-R, Staphylococcus coagulase-negative methi-R.\nАэроб грамманфий микроорганизмлар: Alcaligenes xylosoxidans, Burkholderia cepacia.\nАнаэроб микроорганизмлар: Bacteroides thetaiotaomicron, Bacteroides fragilis.\nБошқа микроорганизмлар: Mycobacterium avium, Mycoplasma hominis.\nЛевофлоксацинга резистентлик II тип топоизомеразаларнинг иккаласини: ДНК-гираза ва топоизомераза IV (таъсир нишонини модификацияси) кодловчи генларнинг босқичма-босқич мутацияси натижасида ривожланади. Микроб хужайрасининг пенетрацион тўсиғига таъсири (Pseudomonas aeruginosa га характерли механизм) ва эффлюкс механизми (микроб хужайрасидан микробларга қарши воситани фаол чиқарилиши) каби резистентликнинг бошқа механизмлари ҳам микроорганизмларнинг левофлоксацинга сезгирлигини камайтириши мумкин.\nЛевофлоксацин ва бошқа фторхинолонлар орасида кесишган чидамлилик кузатилади. Таъсир механизми туфайли, левофлоксацин ва антибактериал препаратларнинг бошқа гуруҳлари орасида кесишган чидамлилик одатда кузатилмайди.\nСоғлом кўнгиллиларга 500 мг дозада левофлоксациннинг вена ичига 0-минутлик инфузиясидан кейин плазмадаги максимал концентрацияси (Сmax) ўртача 6,2 мкг/мл.\n50 мг дан 1000 мг гача дозалар диапазонида левофлоксациннинг фармакокинетикаси пропорционал ҳисобланади. 500 мг левофлоксацин суткада 1 ёки 2 марта юборилганда левофлоксациннинг қон плазмасидаги мувозанат ҳолатига 48 соат давомида эришилади. 500 мг левофлоксацин суткада 1 марта юборишнинг 10-чи куни Сmax 6,4±8 мкг/л ни, левофлоксациннинг қон плазмасидаги минимал концентрацияси (навбатдаги дозани юборишдан олдинги концентрация) (Сmin) эса 0,6±0,2 мкг/мл ни ташкил қилган. Левофлоксацинни суткада 2 марта вена ичига юборишнинг 10 куни Сmax 7,9±1,1 мкг/мл ни, Сmin эса 2,3±0,5 мкг/мл ни ташкил қилган.\nТақсимланиши: қон плазмаси оқсиллари билан боғланиши 30-40% ни ташкил этади. Вена ичига бир марта ёки кўп марта юборилгандан кейин левофлоксациннинг тақсимланиш хажми тахминан 100 л ни ташкил қилади, бу препаратни одам аъзолари ва тўқималарига яхши киришидан далолат беради. Левофлоксацинни 500 мг дозада суткада 1 ёки 2 марта қабул қилгандан кейин 48 соат давомида мувозанат концентрациясига эришилади.\nЛевофлоксацин бронхларнинг шиллиқ қаватига, эпителиал қоплам суюқлигига, альвеоляр макрофагларга қон плазмасидагига нисбатан бронхларнинг шиллиқ қаватларга ва эпителиал қопламнинг суюқлигига мувофиқ равишда 1,1-1,8 ва 0,8-3 ни ташкил қилувчи пенетрация коэффициенти билан яхши киради.\nЛевофлоксацин ўпка тўқимасига яхши киради, пенетрация коэффициенти қон плазмасидаги концентрациясига нисбатан 2-5 ни ташкил қилади.\nАльвеоляр суюқликка қон плазмасидаги концентрациясига нисбатан 1 пенетрация коэффициенти билан яхши киради. Левофлоксацин 500 мг дозада суткада 1 ёки 2 марта 3 кун давомида юборилганда левофлоксациннинг альвеоляр суюқликдаги максимал концентрациясига юборилгандан 2-4 соатдан кейин эришилган ва мувофиқ равишда 4,0 ва 6,7 мкг/мл ни ташкил қилган.\nЛевофлоксацин 0,1-3 (суяк тўқимаси/қон плазмаси) пенетрация коэффициенти билан болдир суягининг проксимал ҳам, дистал ҳам бўлимларида кортикал ёки ғоваксимон суяк тўқимасига яхши киради.\nЛевофлоксацин простата бези тўқимасига яхши ўтади, простата бези/қон плазмасидаги концентрациясининг ўртача нисбати 1,84 ни ташкил қилади.\nСийдикда левофлоксациннинг плазмадаги концентрациясидан бир неча марта юқори концетрациялари ташкил этилади.\nМетаболизми: левофлоксацин деметил-леволоксацин ва левофлоксацин-N-оксидини ҳосил қилиб кам миқдорда метаболизмга учрайди. Бу метаболитларнинг улуши буйрак орқали чиқариладиган дозанинг 5% дан камроғига тўғри келади.\nЧиқарилиши: левофлоксациннинг ярим чиқарилиш даври (Т1/2) 6-8 соатни ташкил қилади. Препаратни чиқарилиши асосан (юборилган дозанинг 85% дан кўпроғи) буйраклар орқали амалга оширилади. 500 мг бир марта юборилгандан кейин левофлоксациннинг умумий клиренси минутига 175±29,2 мкг ни ташкил қилади.\nЛевофлоксацинни вена ичига ва ичга қабул қилганда унинг фармакокинетикасида аҳмиятли фарқлар кузатилмайди, бу ичга қабул қилиш ва вена ичига юбориш усуллари бир-бирини ўрнини тўлдирувчи эканлигини тасдиқлайди.\nБуйрак етишмовчилиги бўлган пациентларда левофлоксациннинг фармакокинетикаси ўзгармайди. Буйрак фаолияти ёмонлашган сари буйрак орқали чиқарилиши ва буйрак клиренси (CIR) камаяди, Т1/2 эса ошади.\nБуйрак етишмовчилигида фармакокинетик кўрсаткичларнинг қиймати:\n(КК) (мл/мин) <20 20-49 50-80\nКекса ёшдаги (65 ёшдан ошган) пациентларда левофлоксациннинг кинетикаси креатинин клиренси (КК) ни ўзгариши билан боғлиқ фармакокинетикадан ташқари, бошқа ёшдаги пациентлардагидан фарқ қилмайди.\nЭркакларда ва аёлларда левофлоксациннинг фармакокинетикаси фарқ қилмайди.\nСезгир микроорганизмларнинг штаммлари чақирган инфекциялар:\nқуйи нафас йўлларининг инфекциялари (сурункали бронхитнинг ўткир хуружлари (кучсиз ёки ўртача яққолликдаги), касалхонадан ташқари пневмония);\nюқори нафас йўлларининг инфекциялари (ўткир синусит (кучсиз ёки ўртача яққолликдаги));\nтери ва юмшоқ тўқималарнинг асоратланмаган ва асоратланган инфекциялари (кучсиз ёки ўртача яққолликдаги);\nсийдик йўлларининг асоратланган инфекциялари (кучсиз ёки ўртача яққолликдаги), ўткир пиелонефрит (кучсиз ёки ўртача яққолликдаги), сурункали бактериал простатит;\nтуберкулёзнинг дорига чидамли шаклини мажмуавий даволаш таркибида;\nкуйдиргини олдини олиш ва даволашда қўлланади.\nДозалаш тартиби инфекциянинг характери ва оғирлик даражаси, шунингдек тахмин қилинаётган қўзғатувчининг сезгирлигига боғлиқ.\nПрепаратни суткада бир ёки икки марта томчилаб вена ичига инфузия кўринишида секин юбориш керак. Инфузиянинг тавсия этилган давомийлиги 250 мг левофлоксацинни юбориш учун камида 30 минут, 500 мг ни юбориш учун 60 минутни ташкил этади.\nЮнифлонсин® препарати 0,9% ли натрий хлориди эритмаси, 5% ли глюкоза эритмаси, Рингер эритмасидаги 2,5% ли глюкоза эритмаси, шунингдек парентерал озиқлантириш учун мажмуавий эритмалар (аминокислоталар, углеводлар, электролитлар) билан мутаносиб.\nЮнифлонсин® препаратининг эритмасини гепарин ёки ишқорий реакцияга эга эритмалар билан аралаштириш мумкин эмас!\nДаволаш давомийлиги касалликнинг кечишига боғлиқ. Бошқа антибактериал препаратлар билан даволагандаги каби, Юнифлонсин® билан даволашни тана ҳарорат нормашлашгандан ёки қўзғатувчини ишончли эрадикациясига эришилгандан кейин камида 48-72 соат давом эттириш керак. Даволаш курсини шифокор кўрсатмасисиз тўхтатиш ёки муддатидан олдин бекор қилиш мумкин эмас.\nКК˃50 мл/мин бўлган катталарда дозалаш тартиби\nКасаллик Дозалаш тартиби Даволаш давомийлиги\nКасалхонадан ташқари пневмония 500 мг суткада 1-2 марта 7-14 кун\nСийдик йўлларининг асоратланган инфекциялари 500 мг суткада 1 марта 7-14 кун\nПиелонефрит 500 мг суткада 1 марта 7-10 кун\nСийдик йўлларининг асоратланмаган инфекциялари 250 мг суткада 1 марта 3 кун\nСурункали бактериал простатит 500 мг суткада 1 марта 28 кун\nТери ва юмшоқ тўқималарнинг инфекцияси 500 мг суткада 1-2 марта 7-14 кун\nТуберкулёзнинг дорига чидамли шаклларини мажмуавий даволаш таркибида 500 мг суткада 1-2 марта 3 ойгача\nКуйдиргининг ўпка шаклини олдини олиш ва даволаш 500 мг суткада 1 марта 8 ҳафтагача\nБир неча кун даволангандан кейин препаратнинг вена ичига инфузиялари перорал юбориш усулига алмаштирилиши мумкин (препарат қабул қилинганда биокираолишлиги 99-100% ни ташкил қилади, дозага тузатиш киритиш талаб этилмайди). Ўтиш вақти пациентнинг ҳолати ва клиник ҳолатнинг ўзига хослигига боғлиқ, лекин одатда 2 кундан 4 кунгачани ташкил қилади. Кўрсатилган тавсия этилган даволаш давомийлиги Юнифлонсин® препаратини инфузия учун эритма ва препаратнинг таблетка шаклини қўллашни ўз ичига олади.\nБуйрак фаолиятини бузилиши (КК ≤ 50 мл/мин)\nсуткада 250 мг суткада 500 мг 12 соатда 500 мг\nБиринчи доза 250 мг 500 мг 500 мг\nМинутига 50-20 мл суткада 125 мг суткада 250 мг 12 соатда 250 мг\nМинутига 19-10 мл 18 соатда 125 мг суткада 125 мг 12 соатда 125 мг\nМинутига 10 мл дан кам* 48 соатда 125 мг суткада 125 мг суткада 125 мг\n* шу жумладан перитонеал ва гемодиализ. Гемодиализ ёки перитонеал диализда бўлган пациентларда қўшимча дозаларни юбориш талаб этилмайди.\nДозалаш тартибига тузатиш киритиш талаб этилмайди, чунки левофлоксацин жигарда фақатгина бироз метаболизмга учрайди.\nДозалаш тартибига тузатиш киритиш талаб этилмайди.\nЖаҳон соғлиқни сақлаш ташкилоти (ЖССТ) нинг маълумотларига кўра нохуш реакциялар уларни ривожланиши тез-тезлигига мувофиқ қуйидагича таснифланган: жуда тез-тез (≥1/10), тез-тез (≥1/100, <1,10), тез-тез эмас (≥1/1000, <1/100), кам ҳолларда (≥1/10000, <1/1000) ва жуда кам ҳолларда (<1/10000), тез-тезлиги номаълум – мавжуд маълумотлар асосида тез-тезлигини аниқлаш имкони бўлмаган.\nТез-тез: кўнгил айниши, диарея, қусиш;\nТез-тез эмас: қоринда оғриқ, диспепсия, метеоризм, қабзият;\nТез-тезлиги номаълум: стоматит, панкреатит, қон аралаш диарея, у жуда кам ҳолларда энтероколит, шу жумладан сохтамембраноз колитнинг белгиси бўлиши мумкин.\nТез-тез: “жигар” трансаминазалари, ишқорий фосфотаза (ИФ) ва гамма-глутаминтрансфераза (Г-ГТ) фаоллигини ошиши;\nТез-тез эмас: қонда билирубин концентрациясини ошиши;\nТез-тезлиги номаълум: оғир жигар етишмовчилиги, шу жумладан айрим ҳолларда ўлимга олиб келувчи ўткир жигар етишмовчилигини ривожланиши, айниқса оғир асосий касаллиги бўлган пациентларда (масалан сепсис бўлган пациентларда), сариқлик, гепатит.\nТез-тез: бош оғриғи, бош айланиши, уйқусизлик;\nТез-тез эмас: уйқучанлик, юқори қўзғалувчанлик, онгни чалкашиши, безовталик, тремор, ҳавотирлик;\nКам ҳолларда: “даҳшатли” туш кўришлар, парестезиялар, тиришишлар, депрессия, ажитация, дезориентация, руҳий бузилишлар (масалан галлюцинациялар, паранойя);\nТез-тезлиги номаълум: экстрапирамидал бузилишлар ва координациянинг бошқа бузилишлари, дискинезия, периферик сенсор нейропатия, периферик сенсор-мотор нейропатия, ҳулқ-атворни бузилиши ва ўзига зиён етказиш билан кечувчи руҳий бузилишлар, ўз жонига қасд қилиш фикри, ўз жонига қасд қилишга уриниш, ҳушдан кетиш, хавфсз бош мия ички гипертензияси.\nТез-тез эмас: вертиго, дисгевзия (таъм билиш ҳиссини бузилиши);\nКам ҳолларда: кўришни бузилиши (кўриш қобилиятини бузилиши), қулоқларда “шанғиллаш”;\nТез-тезлиги номаълум: кўришни ўтувчан бузилиши, эшитишни пасайиши (шу жумладан эшитишни йўқолиши), паросмия (ҳид билишни бузилиши), шу жумладан аносмия (ҳид билишни йўқолиши), агевзия (таъм билиш ҳиссини йўқолиши).\nТез-тез эмас: синус тахикардияси, артериал босимни пасайиши, юрак уришини тезлашиши, юрак уришини ҳис қилиш;\nТез-тезлиги номаълум: QT интервалини узайиши, қоринчалар ритмини бузилишлари ва қоринчалар тахикардияси, шу жумладан “пируэт” типдаги (torsades de pointes), асосан юракни тўхташига олиб келиши мумкин бўлган QT интервалини узайишини хавф омиллари бўлган пациентларда.\nСуяк-мушак тизими томонидан\nТез-тез эмас: артралгия, миалгия;\nКам ҳолларда: тендинит, мушак кучсизлиги (миастенияси бўлган беморлар учун муҳим аҳамиятга эга);\nТез-тезлиги номаълум: рабдомиолиз, пайларни узилиши (ахилл пайлари), боғламларни узилиши, мушакларни узилиши, артрит.\nТез-тез эмас: қон плазмасида креатинин концентрациясини ошиши;\nКам ҳолларда: ўткир буйрак етишмовчилиги (масалан, интерстициал нефрит ривожланиши оқибатида).\nТез-тез эмас: ҳансираш;\nТез-тезлиги номаълум: бронхоспазм, аллергик пневмонит.\nТери ва юмшоқ тўқималар томонидан бузилишлар\nТез-тез эмас: қичишиш, тери тошмаси, эшакеми, гипергидроз;\nТез-тезлиги номаълум: токсик эпидермал некролиз (Лайелл синдроми), экссудатив кўп шаклли эритема (шу жумладан Стивенс-Джонсон синдроми), лейкоцитопластик васкулит, фотосезувчанлик реакциялари.\nКам ҳолларда: ангионевротик шиш, ўта юқори сезувчанлик реакциялари;\nТез-тезлиги номаълум: анафилактоид шок, анафилактик шок (айрим ҳолларда биринчи марта юборилгандан кейин).\nТез-тез эмас: эозинофилия, лейкопения;\nКам ҳолларда: нейтропения, тромбоцитопения;\nТез-тезлиги номаълум: гемолитик анемия, агранулоцитоз, панцитопения.\nКам ҳолларда: гипогликемия (қонда глюкоза концентрацияси пасайиши, айниқса қандли диабети бўлган пациентларда);\nЖуда кам ҳолларда: порфирия (моддалар алмашинувининг жуда кам ҳолларда учрайдиган касаллиги) касаллиги билан пациентларда унинг хуружлари, бу ҳақида бошқа хинолонларни қўллаш тажрибаси далолат беради. Левофлоксацинни қўллаганда шундай самара инкор этилмайди.\nТез-тезлиги номаълум: гипергликемия (қонда глюкоза концентрациясини ошиши), гипогликемик кома.\nТез-тез: юбориш жойидаги реакциялар (қизариш, оғриқ);\nТез-тез эмас: астения, замбуруғли инфекциялар, суперинфекциялар;\nКам ҳолларда: тана ҳароратини ошиши;\nТез-тезлиги номаълум: оғриқ (шу жумладан белда, кўкрак қафасида ва қўл-оёқларда оғриқ).\nлевофлоксацин ёки бошқа хинолонлар ва/ёки препаратнинг бошқа компонентларига юқори сезувчанлик;\nфторхинолонлар билан аввалги даволанганда пайдо бўлган пайларни шикастланиши;\nболалар ва 18 ёшгача бўлган болалар (скелетни ўсишини якунланмаганлиги туфайли, чунки ўсишнинг тоғай нуқталарини шикастланиши хавфини тўлиқ инкор этиб бўлмайди);\nсохтапаралитик миастения (миастения gravis) да қўллаш мумкин эмас.\nБуйрак етишмовчилиги, глюкозо-6-фосфатдегидрогеназа танқислиги (гемолиз хавфини ошиши), тубуляр секрецияга таъсир этувчи препаратларни (масалан пробенецид ва циметидин) бир вақтда қабул қилиш, қандли диабет, аёллар;\nQT интервалини узайтирувчи маълум омиллари: QT интервалини туғма узайиши синдроми, QT интервалини узайтирувчи препаратларни (масалан IA ва III синф антиаритмик препаратлар, трициклик антидепрессантлар, макролидлар, нейролептиклар; кекса пациентлар ва аёллар QT интервалини узайтирувчи препаратларга сезгир бўлишлари мумкин) бир вақтда қабул қилиш, мувофиқлаштирилмаган электролит бузилишлари (масалан, гипомагниемия, гипокалиемия, гипонатриемия); кексалар; юрак касалликлари (масалан юрак етишмовчилиги, миокард инфаркти, брадикардия);\nТиришиш реакцияларига мойиллик (бош мия қон томирлари атеросклерози, бош мияда қон айланишини бузилишлари (анамнезида), марказий нерв тизимининг органик касалликлари); жигар порфирияси; бош миянинг тиришишга тайёргарлик бўсағасини пасайтирувчи дори воситалари (фенбуфен ва унга ўхшаш бошқа ностероид яллиғланишга қарши препаратлар (НЯҚП), теофиллин) бир вақтда қабул қилиш; психозлар ва анамнезида бошқа руҳий касалликларда эҳтиёткорлик билан қўлланади.\nЛевофлоксацин ва теофиллин ўртасида ҳеч қандай фармакокинетик ўзаро таъсирлар аниқланмаган. Лекин хинолонларни теофиллин, НЯҚП ва тиришишга тайёргарлик бўсағасини пасайтирувчи бошқа препаратлар билан бир вақтда қўлланилганда тиришишлар ривожланиши хавфи ошиши мумкин.\nФенбутен мавжудлигида левофлоксациннинг концентрацияси тахминан 13% га ошади.\nЦиметидин ва пробенецид каналчалар секрециясини блоклаши оқибатида левофлоксациннинг буйрак клиренсини мувофиқ равишда 24% ва 34% га пасайтиради, шунинг учун левофлоксацинни каналчалар секрециясига таъсир қилувчи препаратлар билан бир вақтда эҳтиёткорлик билан қўллаш керак, айниқса буйрак фаолиятини бузилиши бўлган пациентларда.\nКальций карбонати, глибенкламид, ранитидин, дигоксинни бирга қўллаш левофлоксациннинг фармакокинетикасига клиник аҳамиятли таъсир кўрсатмаган.\nЛевофлоксацинни ёндош қўллаганда циклоспориннинг Т1/2 33% га ошади.\nБилвосита антикоагулянтлар, кумарин ҳосилалари (варфарин) билан бир вақтда қўллаганда қон ивиши кўрсаткичларини (протромбин вақти/ҳалқаро нормаллаштирилган нисбат (ХНН)) ошиши кузатилади, қон кетиши (шу жумладан оғир даражадаги) ривожланиши мумкин. Шунинг учун К витаминини қабул қилаётган пациентларда левофлоксацин билан даволаш вақтида қон ивиши кўрсаткичларини айниқса синчковлик билан назорат қилиш керак.\nЛевофлоксацин QT интервалини узайтириши мумкин, шунинг учун IA ва III синф антиаритмик препаратлар, трициклик антидепрессантлар, макролидлар ва нейролептиклар билан бирга қўлланилганда эҳтиёткорликка риоя қилиш керак.\nГлюкокортикостероидлар билан бирга қабул қилиш пайларни узилиши хавфини оширади.\nФторхинолонлар тиришишга тайёргарлик бўсағасини пасайтириши мумкин. Анамнези тутқаноқ хуружлари бўлган пациентларда левофлоксацинни қўллаш мумкин эмас ва бошқа фторхинолонлар каби тиришиш ривожланишига мойиллиги бўлган, анамнезида бош мияни шикастланиши (бош мияда қон айланишини бузилиши, жароҳат), шу жумладан тиришишга тайёрлик бўсағасини пасайтирувчи препаратларни қабул қилаётган пациентларда эҳтиёткорлик билан қўлланиши керак. Левофлоксацин билан даволаш фонида тиришиш хуружи ривожланган ҳолларда препарат дарҳол бекор қилиниши керак.\nГлюкозо-6-фосфатдегидрогеназа танқислиги бўлган пациентларда левофлоксацин билан даволаш фонида гемолиз ривожланиши мумкин. Препаратни бундай пациентларга буюриш зарурати бўлганида уларнинг ҳолатини гемолитик реакциялар ривожланиши юзасидан синчковлик билан назорат қилиш керак.\nQT интервалини узайиши (туғма ёки орттирилган, IA ва III синф антиаритмик препаратлар, трициклик антидепрессантлар, макролидлар қабул қилаётган, электролит бузилишлари, юрак-қон томир тизими касалликлари) бўлган пациентларда левофлоксацин билан даволаганда алоҳида эҳтиёткорликка риоя қилиш керак. Фторхинолонлар, шу жумладан левофлоксацин қабул қилган пациентларда QT интервалини узайиши ҳақида хабар берилган. QT интервалини узайишини ривожланишининг қуйидаги маълум омиллари бўлган пациентларда эҳтиёткорликка риоя қилиш керак: сув-электролит мувозанатининг мувофиқлаштирилмаган бузилишлари (гипокалиемия, гипомагниемия); QT интервалини туғма узайиши синдроми; юрак касалликлари (юрак етишмовчилиги, миокард инфаркти, брадикардия); QT интервалини узайишини чақирувчи дори воситаларини бир вақтда қабул қилиш. Кекса пациентлар ва аёл пациентлар QT интервалини узайтирувчи препаратларнинг таъсирига сезгирроқ бўлишлари мумкин. Шунинг учун уларда фторхинолонларни, шу жумладан левофлоксацинни эҳтиёткорлик билан қўллаш керак.\nМикроорганизмларнинг экилган штаммларининг орттирилган резистентлигининг тарқалганлиги географик минтақа ва вақт бўйича фарқ қилиши мумкин. Шунинг учун аниқ мамлакатда микроорганизмларининг резистентлиги ҳақидаги маълумот талаб этилади. Оғир инфекцияларни даволаш ёки даволаш самарасизлигида қўзғатувчини ажратиб олиш билан микробиологик диагноз аниқланиши ва уни левофолксацинга сезгирлиги аниқланиши керак.\nМетициллинга резистент тилларанг стафилококк фторхинолонларга, шу жумладан левофлоксацинга резистент бўлишининг эҳтимоли юқори. Шунинг учун метициллинга резистент тилларанг стафилококк чақирган аниқланган ёки тахмин қилинаётган инфекцияни, агар лаборатор тест натижалари бу микроорганизмнинг левофлоксацинга сезгирлигини тасдиқламаган бўлса, даволаш учун левофлоксацин тавсия этилмайди.\nПрепарат инфузиясининг тавсия этилган давомийлиги дозага қараб 30 минутдан 60 минутгачани ташкил қилади (“Қўллаш усули ва дозалари”га қаранг). Препаратнинг инфузияси вақтида тахикардия ва артериал босимни (АБ) яққол пасайиши кузатилиши мумкин. Агар препарат инфузияси вақтида АБ ни пасайиши аниқланса, инфузияни дарҳол тўхтатиш керак.\nЮнифлоксин® инфузия учун эритмаси препарати 100 мл эритмада тахминан 354 мг\n(15,4 ммоль) ош тузи сақлайди. Бу маълумотларни ош тузи чекланган парҳезга риоя қилаётган пациентларни даволанганда эътиборга олиш керак.\nЛевофлоксацин ҳатто бошланғич дозаларни қўллаганда жиддий, потенциал ўлимга олиб келувчи ўта юқори сезувчанлик реакцияларини (ангионевротик шиш, анафилактик шок) чақириши мумкин. Ўта юқори сезувчанлик реакцияси ривожланган ҳолларда препаратни дарҳол бекор қилиш керак.\nЛевофлоксацинни қабул қилганда Стивенс-Джонсон синдроми ёки токсик эпидермал некролиз каби оғир буллёз тери реакциялари ҳолатлари кузатилган (“Ножўя таъсири” бўлимига қаранг). Тери ва шиллиқ қаватлар томонидан бирон-бир реакциялар ривожланган ҳолларда пациентлар дарҳол шифокорга хабар бериши керак.\nЛевофлоксацинни қўллаганда, айниқса оғир асосий касаллиги, масалан сепсиси бўлган пациентларда жигар некрози, шу жумладан ўлимга олиб келувчи жигар етишмовчилиги ривожланиши ҳақида хабар берилган. Пациентлар анорексия, сариқлик, сийдикни тўқлашиши, қоринда қичишиш ва оғриқ каби жигарни шикастланишининг белгилари пайдо бўлган ҳолларда даволашни тўхтатиш ва дарҳол шифокорга хабар бериш кераклиги ҳақида огоҳлантирилиши керак.\nБилвосита антикоагулянтлар, кумарин ҳосилалари бир вақтда қабул қилаётган пациентларда қон ивиши кўрсаткичларини назорат қилиш керак (“Бошқа дори воситалари билан ўзаро таъсири” бўлимига қаранг).\nФторхинолонлар билан даволаш фонида кам ҳолларда ривожланган тендинит пайларни, айниқса ахилл пайиниши узилишига олиб келиши мумкин. Бу ножўя самара даволаш бошлананидан кейин 48 соат давомида намоён бўлади. Кекса ёшдаги шахслар ва глюкокортикостероидлар қабул қилаётган пациентларда тендинит ривожланиши хавфи пастроқ. Шунинг учун левофлоксацин билан даволаш вақтида бундай пациентларнинг ҳолатини синчковлик билан назорат қилиш керак. Агар тендинитга шубҳа туғилса (пациентга унинг симптомлари ҳақида хабар бериш керак), Юнифлоксин® препаратини дарҳол бекор қилиш ва тегишли даволашни (масалан иммобилизация) бошлаш керак.\nЮнифлоксин® препарати билан даволаш вақтида ёки даволашдан кейинги диарея (айниқса оғир, турғун ва/ёки қон изларини пайдо бўлиши) Clostridium difficile чақирган касаллик симптоми бўлиши мумкин, унинг оғирроқ шакли сохтамембраноз колит ҳисобланади. Агар сохтамембраноз колитга шубҳа бўлса, Юнифлоксин® препаратини дарҳол бекор қилиш ва симптоматик даволашни (масалан перорал ванкомицин) бошлаш керак. Бундай ҳолларда ичак перистальтикасини ингибиция қилувчи препаратларни қўллаш мумкин эмас.\nP. аeruginosa чақирган госпитал инфекцияларни даволаш учун мажмуавий даволаш зарур.\nЮнифлоксин® препарати билан даволаш вақтида ва у якунланган кейин камида 48 соат давомида фотосенсибилизация реакциялари ривожланишидан сақланиш учун бевосита қуёш нурлари ва сунъий ультрабинафша нурлардан сақланиш керак.\nЛевофлоксацин асосан буйраклар орқали чиқарилганлиги туфайли, буйрак етишмовчилиги бўлган пациентларда буйрак фаолиятини назорат қилиш керак; шунингдек дозалаш тартибига тузатиш киритиш талаб этилиши мумкин.\nПерорал гипогликемик воситалар (масалан глибенкламид) ёки инсулин қабул қилаётган қандли диабети бўлган пациентларда левофлоксацинни қўллаганда гипо-/гипергликемия ривожланиши хавфи ошади. Препаратни қандли диабети бўлган пациентга буюриш зарурати бўлганида қон плазмасида глюкозанинг концентрациясини назорат қилиш керак.\nФторхинолонлар, шу жумладан левофлоксацинни қабул қилаётган пациентларда сенсор ва сонсор-мотор периферик нейропатия кузатилган, унинг бошланиши тез бўлиши мумкин. Пациентларда нейропатия симптомлари пайдо бўлганда Юнифлоксин® препаратини қўллаш дарҳол бекор қилиниши керак (қайтмас ўзгаришлар ривожланиши хавфини камайтиради).\nСохтапаралитик миастения (myasthenia gravis) бўлган пациентларда нейро-мушак блокадаси ривожланиши мумкинлиги туфайли, Юнифлоксин® препаратини қўллаш тавсия этилмайди. Постмаркетинг даврда миастенияси бўлган пациентларда фторхинолонларни қўллаш билан ассоциацияланган нохуш реакциялар, шу жумладан ўпканинг сунъий вентиляциясини талаб этувчи нафас етишмовчилиги ва ўлим ҳақида хабар берилган. Миастения gravis ташҳиси қўйилган пациентларда препаратни қўллаш мумкин эмас.\nХинолонларни, шу жумладан левофлоксацинни қўллаганда кам ҳолларда ўз жонига қасд қилиш фикри ва ўз-ўзига шикаст етказиш билан кечувчи ҳулқ атворни бузилишларига авж олувчи психотик реакциялар ривожланиши ҳақида хабар берилган (айрим ҳолларда левофлоксациннинг бир марталик дозаси қабул қилингандан кейин). Бундай реакциялар ривожланганда Юнифлоксин® препаратини дарҳол бекор қилиш ва тегишли даволашни бошлаш керак. Психози бўлган пациентлар ёки анамнезида руҳий касалликлари бўлган пациентларга препаратни эҳтиёткорлик билан буюриш керак.\nКўришни ҳар қандай бузилишлари ривожланганда дарҳол офтальмолог консультацияси зарур.\nЛевофлоксацин билан, айниқса узоқ вақт даволаш фонида сезгир бўлмаган микроорганизмларни ўсиши кучайиши мумкин. Суперинфекция ривожланган ҳолларда тегишли чораларни кўриш керак.\nЛевофлоксацин Mycobacterium tuberculosis ўсишини ингибиция қилиши мумкин, шунинг учун туберкулёзга бактериологик текширув сохта манфий натижа кўрсатиши мумкин.\nЮнифлоксин® препарати билан даволанаётган пациентларда сийдикда опиатларнинг сохтамусбат натижалари кузатилиши мумкин. Бундай ҳолларда спецификлиги юқори усуллардан фойдаланиш керак.\nҲайвонларда ўтказилган тадқиқотлар препаратни репродуктив токсиклигини намойиш қилмаган. Лекин препаратни одамларда қўллаш бўйича шунга ўхшаш маълумотларни йўқлиги, экспериментал маълумотлар фторхинолонларнинг скелетнинг тоғай ўсиш нуқтасига салбий таъсирини ҳисобга олиб, ҳомиладорлик даврида левофлоксацинни қўллаш мумкин эмас.\nЛевофлоксацин кўкрак сути билан ажралиши номаълум. Препаратни эмизиш даврида қўллаш зарурати бўлганида уни тўхтатиш масаласини кўриб чиқиш керак.\nДаволаш даврида руҳий ва ҳаракат реакцияларининг тезлиги пасайиши мумкин, шунинг учун автотранспортни бошқариш ва диққатни юқори жамлаш ва психомотор реакцияларнинг тезлигини талаб этувчи потенциал хавфли фаолият турлари билан шуғулланишдан сақланиш керак.\nПрепаратнинг дозаси ошириб юборилганда марказий нерв тизими томонидан симптомларни пайдо бўлиши ва/ёки чуқурлашиши муҳим клиник аҳамиятга эга: онгни чалкашиши, бош айланиши, тиришишлар, онгни бузилиши, галлюцинациялар, тремор, шунингдек QT интервалини узайиши.\nДаволаш: пациентнинг ҳолатини синчковлик билан кузатиш, электрокардиографик мониторинг, зарурати бўлганида – симптоматик даволаш. Специфик антидоти йўқ. Гемодиализ самарасиз.\n100 мл инфузия учун эритма 500 мг/100 мл паст зичликдаги полиэтилен флаконда.\n30°С дан юқори бўлмаган ҳароратда сақлансин. Музлатилмасин. Ёруғлик таъсиридан ҳимоялансин.